recursal/SuperWikiNEXT-32B huggingface dataset:
ကားလ်ဂတ်စတေ့ယွန်းသည် ဆွမ်လူမျိုး စိတ်ပညာရှင် တစ်ဦး ဖြစ်၍၊ စိတ်ခွဲခြားစိစစ်ရေး ပညာပါရဂူ ဆစ်ဂမန် ဖရွိုက် နှင့်အတူ စိတ္တဇရောဂါဆိုင်ရာ အခြေခံအကြောင်းရင်းများကို ဆည်းပူးလေ့လာခဲ့သူ ဖြစ်သည်။

  

ကားလယွန်းသည် ၁၈၇၅ ခုနှစ် ဇူလိုင်လ ၂၆ ရက်နေ့တွင် ဆွစ်ဇာလန်နိုင်ငံ ဗားလမြို့၌ ဖွားမြင်၏။ ဗားလတက္ကသိုလ်မှ ဆေးပညာဘွဲ့ကို ရရှိပြီးနောက် ပဲရစ်မြို့သို့ သွား ရောက်၍ ပညာဆက်သင်လေသည်။ ထို့နောက် ဆစ်ဂမန် ဖရွိုက် ထံ၌ တပည့်ခံ၍ စိတ်ပညာရပ်များကို ဆည်းပူးသည်။

ယွန်းသည် ဆွစ်ဇာလန်နိုင်ငံသို့ ပြန်ရောက်သောအခါ ဇူးရစ်မြို့ရှိ စိတ်ရောဂါကုဆေးရုံ၌ ဆရာဝန်အဖြစ် ဆောင်ရွက်ယင်း၊ ဇူးရစ်တက္ကသိုလ်တွင် စိတ်ရောဂါပညာရပ်ကို သင်ကြားပို့ချလေသည်။ ထိုသို့ ဆောင်ရွက်နေစဉ် ယွန်းသည် ဖရွိုက်၏ စိတ်ခွဲခြားစိစစ်ရေး နည်းစံနစ်ကို အားလုံး လက်မခံနိုင်သဖြင့် နည်းစံနစ်သစ်ကို တီထွင်ခဲ့လေသည်။ ယွန်းတီထွင်သော စိတ်ခွဲ ခြား စိစစ်ရေးနှင့်ဆိုင်သည့် နည်းစံနစ်သစ်မှာ အနဲလစ်တစ်ကယ် စိတ်ပညာဟု အမည်တွင်လေသည်။

ယွန်းသည် လူတို့ကို အဓိကအားဖြင့် နှစ်မျိုးနှစ်စား ခွဲခြားပြ၏။ တစ်မျိုးမှာ*အင်ထရိုဗက်*ခေါ် အတွင်းအသိ စိတ်၏ လှုံ့ဆော်မှုကို စွဲ၍ ကျင့်ကြံတတ်သူများ ဖြစ်သည်။ ထိုကဲ့သို့သော လူမျိုးသည် အပေါင်းအသင်း မဝင်ဆံ့ဘဲ အထီးတည်း နေထိုင်ကျင့်ကြံလေ့ရှိကြသည်။ အပြင်ပန်းအားဖြင့် စိတ်တွင်ထိခိုက် လှုပ်ရှားဟန် မတွေ့ရချေ။ ကျန်တစ်မျိုးမှာ *အိပ်စထရိုဗတ်*ခေါ် ပြင်ပပတ်ဝန်းကျင် အခြေအနေကို လိုက်၍ ကျင့်ကြံတတ်သူများ ဖြစ်သည်။ ထိုကဲ့သို့သော စိတ်မျိုးရှိသူသည် အပေါင်းအသင်း ဝင်ဆံ့၏။ မိမိတို့၏ အတွင်းစိတ်၌ ဖြစ်ပေါ်သော စိတ်လှုပ်ရှားမှုကို အလွယ်တကူ ထုတ်ဖော်ပြသတတ်၏။ အာရုံစံခားမှုကို နှစ်သက်၏။ ယွန်းသည် စိတ်ပညာဆိုင်ရာ စာအုပ်များစွာကို စိတ်ခွဲခြား စိစစ်ရေး ပညာအသင်းကို ၁၉၁၁ ခုနှစ်တွင် တည်ထောင်ခဲ့၏။ ယွန်းရေးခဲ့သော စာအုပ်များအနက် ဆိုက်ကို အနဲလစ်ဆစ် (၁၉၁၂)၊ *မသိစိတ်* အကြောင်း (၁၉၁၆) အနဲလစ်တစ်ကယ် ဆိုက်ကိုလိုဂျီ(၁၉၁၇)တို့မှာ ထင်ရှားသော စိတ်ပညာစာအုပ် အချို့ ဖြစ်သည်။၁၉၄၃ ခုနှစ်တွင် ဗားလတက္ကသိုလ်၌ ပါမေက္ခ အဖြစ် ခန့်အပ်ခြင်းခံရသည်။ ကားလဂတ်စတေ့ ယွန်းသည် ၁၉၆၁ ခုနှစ် ဇွန်လ ၆ ရက်နေ့တွင် ကွယ်လွန်သည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၁)
ဒုတိယဗိုလ်ချုပ်ကြီး **စမစ်ဒွန်း** (၁၁ နိုဝင်ဘာ ၁၉၀၆ – ၁၉၇၉) သည် မြန်မာ့တပ်မတော်တွင် ၄ ဇန်နဝါရီ ၁၉၄၈ မှ ၁ ဖေဖော်ဝါရီ ၁၉၄၉ အထိ ကာကွယ်ရေးဦးစီးချုပ်အဖြစ် တာဝန်ထမ်းဆောင်ခဲ့သူ ဖြစ်သည်။လွတ်လပ်သောမြန်မာနိုင်ငံ၏ ပထမဆုံး တပ်မတော်ကာကွယ်ရေးဦးစီးချုပ် (ယခင်အခေါ် စစ်ဦးစီးချုပ်) ဖြစ်သည်။

ငယ်စဉ်ဘဝ
--------

ကရင်အမျိုးသား စမစ်ဒွန်းကို ၁၉၀၆ ခုနှစ် နိုဝင်ဘာ ၁၁ ရက်နေ့မှာ ဧရာဝတီတိုင်း ကျောင်းကုန်းမြို့မှာ မွေးဖွားခဲ့သည်။

စစ်မှုထမ်းဘဝ
------------

၁၉၂၄ ခုနှစ် နိုဝင်ဘာ ၈ ရက်နေ့တွင် အိန္ဒိယစစ်တပ်သို့ ဝင်ရောက်ခဲ့ပြီး အမှတ် ၁၀ တပ်ရင်း၊ အမှတ် ၂၀ ဘားမားရိုင်ဖယ်တပ်ဖွဲ့တွင် စတင် အမှုထမ်းခဲ့သည်။ လေ့ကျင့်သင်ကြားရေးပြီးနောက် အမှတ် ၂ တပ်ရင်း၊ အမှတ် ၂၀ ဘားမားရိုင်ဖယ်တပ်ဖွဲ့နှင့်အတူ ၁၉၃၀ မှ ၁၉၃၂ အတွင်း မြန်မာနိုင်ငံတွင် အမှုထမ်းခဲ့သည်။ 

ဒုတိယ ကမ္ဘာစစ်အတွင်း ဂျပန်သိမ်းပိုက်ထားတဲ့ မြစ်ဝကျွန်းပေါ်ဒေသကို လေထီးနဲ့ ခုန်ဆင်းပြီး ဒေသခံ ကရင်ပြောက်ကျားတပ်ဖွဲ့တွေကို ဦးဆောင်ခဲ့ပါတယ်။ အရပ်အမောင်း ပုသေးသေးနှင့် အရပ် ၄ ပေသာသာ ရှိ၍ "ဗိုလ်မှူးကြီး လေးပေ (the Four-foot Colonel)" ဟုလည်း လူသိများသည်။ ဗိုလ်မှူးကြီး စမစ်ဒွန်းသည် မြန်မာ့လွတ်လပ်ရေး ကြိုးပမ်းမှု အစောပိုင်းကာလမှာ အဓိကအခန်းက ပါဝင်ခဲ့တဲ့အတွက် အသစ်ပြန်လည် ဖွဲ့စည်းတဲ့ မြန်မာတပ်မတော်မှာ တပ်မတော် ကာကွယ်ရေး ဦးစီးချုပ်အဖြစ် ခန့်အပ်ခဲ့ပြီး ဗိုလ်ချုပ်အဆင့် ရာထူးတိုးမြှင့် ခန့်ထားခဲ့သည်။

မြန်မာနိုင်ငံလွတ်လပ်ရေးရတဲ့နေ့ကစပြီး ၁၉၄၉ ဇန်နဝါရီလကုန်အထိ စစ်ဦးစီးချုပ် (တပ်မတော်ကာကွယ်ရေးဦးစီးချုပ်) တာဝန်ထမ်းဆောင်ခဲ့သူဖြစ်သည်။ ၁၉၄၉ ခုနှစ် ကရင်လူမျိုးများ ကိုယ်ပိုင်လွတ်လပ်ရေး အတွက် စတင် တိုက်ခိုက်ကြသည့်အချိန်၌ ဗိုလ်ချုပ် စမစ်ဒွန်းကို တပ်မတော် ရာထူးများမှ ရပ်ဆိုင်းပစ်ခဲ့သည်။

ဗိုလ်ချုပ် စမစ်ဒွန်းသည် ကရင်အမျိုးသားရေး စိတ်ဓာတ်ပြင်းပြသူတယောက် ဖြစ်သော်လည်း မြန်မာ့တပ်မတော်အပေါ် အမြဲတမ်း သစ္စာရှိပြီး စစ်သားကောင်းပီသသည့် ခေါင်းဆောင်တယောက် ဖြစ်သည်။ ဗိုလ်ချုပ် စမစ်ဒွန်းဟာ ဘဝရဲ့ နောက်ဆုံးနှစ်တွေကို ရှမ်းပြည်နယ် ကလောမြို့မှာ နေထိုင်ရင်း ဥယျာဉ်စိုက်ပျိုးပြီး စာရေး စာဖတ်တဲ့ အလုပ်နဲ့ပဲ ဖြတ်သန်းခဲ့သည်။ သူမကွယ်လွန်ခင် သူ့ရဲ့ ကိုယ်ရေးအတ္ထုပ္ပတ္တိ စာအုပ်ဖြစ်တဲ့ "Memoirs of the Four-foot Colonel" ဟာ ရေးသားပြီးစီးခဲ့ပြီး သူကွယ်လွန်ပြီးလို့ တနှစ်အကြာမှာ Cornell University ရဲ့ အရှေ့တောင်အာရှ အစီအစဉ်က ထုတ်ဝေဖြန့်ချိခဲ့သည်။

ဘဝနိဂုံး
--------

စမစ်ဒွန်းသည် ၁၉၇၉ ခုနှစ် ရှမ်းပြည်နယ် ကလောမြို့၌ ကွယ်လွန်သည်။

ဂုဏ်ပြုချီးကျူးခံရခြင်း
-----------------------

နိုင်ငံတော်မှနေ၍ သတိုးမဟာ သရေစည်သူဘွဲ့ ချီးမြှင့်အပ်နှင်းခံရသူဖြစ်သည်။

ကိုးကား
-------

1. ↑
2. ↑

* Dun, Smith. Memoirs of the Four-Foot Colonel. Ithica, NY: Cornell Southeast Asia Program, 1980.
**ဇီယာပင်**သည် တစ်နှစ်ခံ သစ်နုပင်မျိုးဖြစ်၍၊ 'အမ်ဗဲလစ် 
ဖရီ'မျိုးရင်းဝင် ဖြစ်သည်။ ထိုအပင် မူလပေါက်ရောက်ရာဒေသ 
များမှာ ဥရောပတိုက်တောင်ပိုင်းနှင့် အာဖရိကတိုက်မြောက်ပိုင်း 
တို့ဖြစ်သည်။ ရှေးအခါက အာရေဗျ၊ အိန္ဒိယ၊ တရုတ်နိုင်ငံတို့ 
အပြင် မြေထဲပင်လယ်ကမ်းခြေရှိ ဒေသများတွင်လည်း ဇီယာပင် 
ကိုစိုက်ပျိုးခဲ့ကြသည်။ ယခုအခါ မြေထဲပင်လယ်ထဲရှိ စစ္စလီ 
ကျွန်း၊ မော်လတာကျွန်း၊ မြောက်အာဖရိကတိုက်၊ အိန္ဒိယ၊ 
ဆီးရီးယား၊ မက္ကဆီကို နိုင်ငံတို့တွင် အမြောက်အမြား စိုက်ပျိုး 
ကြသည်။

ဇီယာ၏ ယေဘုယျ ပုံသဏ္ဌာန်သည် စမုန်စပါးနှင့်တူ၏။ 
ပင်စည်သည် သေးသွယ်၍ ဖြာထွက်နေ၏။ 
အပင်၏ အမြင့်မှာ တစ်ပေခန့်ရှိသည်။ အပွင့်သည် သေးငယ်၍ 
အဖြူရောင်ရှိသည်။ အရွက်များသည် ခြည်မျှင်များသဖွယ် 
အစိတ်စိတ်ပြတ်လျက်ရှိကြ၏။ ဇီယာပင်မှ အစေ့ဟုခေါ်သော 
အသီးသည် ဘဲဥပုံရှိသည်။ ထိုအသီး၏ အနံ့သည် မွှေး၍ 
အရသာမှာခါးသည်။ ဇီယာစေ့များကို ရေနှင့်ရော၍ ပေါင်းခံ 
ယူလျှင် ဇီယာဆီခေါ် ဆီတစ်မျိုးကိုရ၏။ ထိုဆီ၏အရောင်မှာ 
အဝါနုရောင်ဖြစ်၍၊ အနံ့စူးရှ၏။ တစ်ကမ္ဘာလုံးမှ နှစ်စဉ်ထွက် 
သော ဇီယာတန်ချိန်ပေါင်းမှာ ၂ဝဝဝ ခန့်ရှိသည်။ အထူးသဖြင့် 
ဇီယာကို ဟင်းခတ်အမွှေးအကြိုင်များ ပြုလုပ်ရာတွင်အသုံးပြုကြသည်။
ဇီယာနှင့် စီမံထားသောဆေးဝါးများကို တိရစ္ဆာန်များအား ဆေးကုရာတွင် အသုံးပြု 
ကြသည်။

မြန်မာလူမျိုးတို့သည် ဇီယာစေ့ကို ထောင်းပြီးလျှင် လတ် 
ဆတ်သော သားငါးတို့၏ အနံ့အသက်များ လျော့ပါးစေရန် 
အမှုန့်ကို ဖြူးပေးလေ့ရှိကြသည်။

* 
* 
* 
*

ကိုးကား
-------

1. ↑  "*Cuminum cyminum*"၊ *Germplasm Resources Information Network (GRIN)*၊ Agricultural Research Service (ARS), United States Department of Agriculture (USDA)၊ 13 March 2008 တွင် ပြန်စစ်ပြီး
2. ↑  မြန်မာ့စွယ်စုံကျမ်း၊ အတွဲ(၄)
**မီဇိုအမျိုးသားတပ်ဦး** (MNF) သည် အိန္ဒိယနိုင်ငံ၊ မီဇိုရမ်ပြည်နယ်ရှိ ဒေသတွင်းနိုင်ငံရေးပါတီတစ်ခုဖြစ်သည်။ ဦးလားလ်ဒဲငါမှ ဖွဲ့စည်းထားသော MNF သည် အိန္ဒိယဗဟိုအစိုးရ၏ ပျက်ကွက်မှုအခြေအနေကို ဆန့်ကျင်သည့်အနေဖြင့် ၁၉၅၉ ခုနှစ်တွင် အာသံပြည်နယ်၏ မီဇိုဒေသများတွင် အငတ်ဘေးအခြေအနေသို့ ဦးတည်နေခြင်းကို ဆန့်ကျင်ကန့်ကွက်ရန် ဦးလားလ်ဒဲငါ မှ ပေါ်ပေါက်လာခဲ့သည်။ ၎င်းသည် ၁၉၆၆ ခုနှစ်တွင် ကြီးမားသော လူထုအုံကြွမှုတစ်ရပ်ကို စတင်ခဲ့သည်။ ၁၉၈၆ ခုနှစ်တွင် အိန္ဒိယအစိုးရနှင့် မီဇိုရမ်သဘောတူညီချက်ကို လက်မှတ်ရေးထိုးခဲ့ပြီး ခွဲထွက်ခြင်းနှင့် အကြမ်းဖက်မှုများကို ရပ်ဆိုင်းခဲ့သည်။ ထို့နောက် MNF သည် ရွေးကောက်ပွဲတွင် စတင်ဝင်ရောက်ယှဉ်ပြိုင်ခဲ့ပြီး မီဇိုရမ်ပြည်နယ်အစိုးရကို သုံးကြိမ်တိုင်တိုင် ဖွဲ့စည်းခဲ့သည်။ လက်ရှိတွင် ၎င်းသည် မီဇိုရမ်ပြည်နယ် ဝန်ကြီးချုပ်အဖြစ် ၎င်း၏ သမ္မတ ဇိုးရမ်းထန်းငါနှင့်အတူ ပြည်နယ်၏ အာဏာရပါတီဖြစ်သည်။

ရွေးကောက်ပွဲ ရလဒ်များ
---------------------

### မီဇိုရမ်​ ဥပဒေပြု လွှတ်တော်

| ခုနှစ် | အနိုင်ရ နေရာ | ရာခိုင်နှုန်း | မှတ်ချက် | ခေါင်းဆောင် |
| --- | --- | --- | --- | --- |
| ၁၉၈၇ | ၂၄ / ၄၀ |  | **အစိုးရဖွဲ့စည်း** | လားလ်ဒဲငါ |
| ၁၉၈၉ | ၁၄ / ၄၀ | ၃၅.၂၉% | အတိုက်အခံ | လားလ်ဒဲငါ |
| ၁၉၉၃ | ၁၄ / ၄၀ | ၄၀.၄၁% | အတိုက်အခံ | ဇိုးရမ်းထန်းငါ |
| ၁၉၉၈ | ၂၁ / ၄၀ | ၂၄.၉၉% | **အစိုးရဖွဲ့စည်း** | ဇိုးရမ်းထန်းငါ |
| ၂၀၀၃ | ၂၁ / ၄၀ | ၃၁.၆၉% | **အစိုးရဖွဲ့စည်း** | ဇိုးရမ်းထန်းငါ |
| ၂၀၀၈ | ၃ / ၄၀ | ၃၀.၆၅% | *အခြား* | ဇိုးရမ်းထန်းငါ |
| ၂၀၁၃ | ၅ / ၄၀ | ၂၈.၆၅% | အတိုက်အခံ | ဇိုးရမ်းထန်းငါ |
| ၂၀၁၈ | ၂၆ / ၄၀ | ၃၇.၇၀% | **အစိုးရဖွဲ့စည်း** | ဇိုးရမ်းထန်းငါ |
**ဒေါက်တာ မီခေးလ် ဗွီ မီယာစညီကိုဗစ်ချ်** (Mikhail Myasnikovich) အား ၁၉၅၀ ပြည့်နှစ် မေလ ၆ရက်နေ့တွင် မင့်ခ်စ်ပြည်နယ်၊ နက်စ်ဗစ်ခရိုင်၊ နိုဘီစနော့ကျေးရွာ၌ မွေးဖွားသည်။ ၁၉၆၇ ခုနှစ်တွင် စေနာ့ အထက်တန်းကျောင်းမှ ဂုဏ်ထူးဖြင့် အောင်မြင်ခဲ့သည်။ ၁၉၇၂ ခုနှစ်တွင် ဘရက်စ်ပြည်နယ်၊ အင်ဂျင်နီယာ နှင့် ဆောက်လုပ်ရေး တက္ကသိုလ် နှင့် ၁၉၈၉ ခုနှစ်တွင် မင့်ခ်စ်မြို့ အထက်တန်းပါတီကျောင်းမှ ဘွဲ့ရရှိခဲ့သည်။ 

ဒေါက်တာ မီခေးလ် ဗွီ မီယာစညီကိုဗစ်ချ် သည် မင့်ခ်စ်ပြည်နယ်ရှိ နိုင်ငံတော် သုတေသနနှင့် ဖွံ့ဖြိုးတက္ကသိုလ်တွင် နည်းပညာဆိုင်ရာ အင်ဂျင်နီယာ တစ်ဦးအဖြစ် အလုပ်စတင်ဝင်ရောက်လုပ်ကိုင်ခဲ့သည်။ ၁၉၇၂ ခုနှစ်မှ ၁၉၇၃ ခုနှစ်အထိ စစ်မှုထမ်းခဲ့သည်။ ၁၉၈၁ ခုနှစ်တွင် ဂုဏ်ထူးဆောင်ဘွဲ့ကို ရရှိခဲ့သည်။ ၁၉၈၃ ခုနှစ်တွင် ဆိုဗီစကီခရိုင် အုပ်ချုပ်ရေးမှူးအဖြစ် တာဝန် ထမ်းဆောင်ခဲ့သည်။ ၁၉၈၄ ခုနှစ်တွင် မင့်ခ်စ်မြို့တော် အုပ်ချုပ်မှုကော်မတီ ဒုတိယအုပ်ချုပ်ရေးမှူး အဖြစ်လည်းကောင်း၊ ၁၉၈၅ ခုနှစ်တွင် ဘိုင်လိုရုရှားကွန်မြူနစ်ပါတီ ၏ မင့်ခ်စ်မြို့တော် ကော်မတီ အတွင်းရေးမှူး အဖြစ်လည်းကောင်း တာဝန်ထမ်းဆောင်ခဲ့သည်။ 

၁၉၉၄ ခုနှစ်တွင် ဘယ်လာရုစ်သမ္မတနိုင်ငံ ၏ ဒုတိယ ဝန်ကြီးချုပ် အဖြစ် တာဝန် ထမ်းဆောင်ခဲ့ပြီး ၁၉၉၅ ခုနှစ်မှ ၂၀၀၁ ခုနှစ်အထိ ဘယ်လာရုစ်သမ္မတနိုင်ငံ၊ သမ္မတရုံး အုပ်ချုပ်ရေးဆိုင်ရာအကြီးအကဲ အဖြစ် တာဝန်ထမ်းဆောင်ခဲ့သည်။ ၁၉၉၈ ခုနှစ်တွင် စီးပွားရေး ဒေါက်တာဘွဲ့ ရရှိခဲ့သည်။ ၂၀၀၁ ခုနှစ်တွင် ဘယ်လာရုစ်အမျိုးသားသိပ္ပံတက္ကသိုလ် ကျောင်းအုပ်ကြီး အဖြစ် တာဝန်ယူခဲ့သည်။ ၂၀၀၃ ခုနှစ်တွင် ပရော်ဖက်ဆာဘွဲ့ ကို ရရှိခဲ့သည်။ ၂၀၁၀ ခုနှစ် ဒီဇင်ဘာလတွင် ဘယ်လာရုစ်သမ္မတနိုင်ငံ၏ ဝန်ကြီးချုပ်အဖြစ် ခန့်အပ်ခြင်း ခံရသည်။ 

၎င်းသည် အိမ်ထောင်ရှိသူ တစ်ဦး ဖြစ်ပြီး သားတစ်ယောက်၊ သမီးတစ်ယောက်နှင့် မြေး နှစ်ယောက် ရှိသူ တစ်ဦး ဖြစ်သည်။

ကိုးကား
-------

1. ↑  မြန်မာ့အလင်းသတင်းစာ (၁.၁၂.၂၀၁၁)
**ဇိုးရမ်းထန်းငါ** (၁၃ ဇူလိုင် ၁၉၄၄ မွေးဖွား) သည် မီဇိုရမ်ပြည်နယ်ဝန်ကြီးချုပ်ဖြစ်ပြီး အိန္ဒိယနိုင်ငံရေးသမားဖြစ်သည်။ သူသည် မီဇိုအမျိုးသားတပ်ဦး (MNF) ပါတီ၏ ဥက္ကဋ္ဌဖြစ်သည်။ မီဇိုရမ်ပြည်နယ် ဝန်ကြီးချုပ်အဖြစ် ၁၉၉၈ ခုနှစ် ဒီဇင်ဘာလမှ ၂၀၀၈ ခုနှစ် ဒီဇင်ဘာလအထိ နှစ်နှစ်ဆက်တိုက် တာဝန်ထမ်းဆောင်ခဲ့သည်။ ၎င်းသည် မီဇိုအမျိုးသားတပ်ဦး၏ ခွဲထွက်ရေးလှုပ်ရှားမှုအတွင်း လားလ်ဒဲငါ၏ ဒုတိယကွပ်ကဲမှုဖြင့် တာဝန်ထမ်းဆောင်ခဲ့ပြီး MNF သည် ၁၉၉၀ ခုနှစ်တွင် လားလ်ဒဲငါသေဆုံးပြီးနောက် အသိအမှတ်ပြုနိုင်ငံရေးပါတီတစ်ခုဖြစ်ပြီးနောက် ပါတီခေါင်းဆောင်အဖြစ် ဆက်ခံလာခဲ့သည်။

သူသည် ၁၉၈၇ ခုနှစ်တွင် ဘဏ္ဍာရေးနှင့် ပညာရေးဝန်ကြီးအဖြစ် မီဇိုရမ်ဥပဒေပြုလွှတ်တော်သို့ ဝင်ရောက်ခဲ့သည်။ ၎င်း၏ပါတီသည် ၂၀၀၈ ခုနှစ် မီဇိုရမ်ပြည်နယ်လွှတ်တော် ရွေးကောက်ပွဲတွင် အိန္ဒိယအမျိုးသားကွန်ဂရက် ကိုရှုံးနိမ့်ခဲ့သည်။ သူသည် မြောက်ပိုင်းနှင့် တောင်ဘက် ကျမ်ဖိုင်းနှစ်ခုလုံးမှ ဝင်ရောက်ယှဉ်ပြိုင်ခဲ့ပြီး မဲဆန္ဒနယ်နှစ်ရပ်စလုံးတွင် ရှုံးနိမ့်ခဲ့သည်။ ၂၀၀၈ ခုနှစ် ဒီဇင်ဘာလ ၈ ရက်နေ့တွင် အုပ်ချုပ်ရေးမှူး MM Lakhera အား နုတ်ထွက်စာတင်ခဲ့ပြီး သုံးရက်အကြာတွင် ရာထူးမှ နုတ်ထွက်ခဲ့သည်။ ၎င်း၏ ပါတီကို ဆုံးရှုံးရခြင်း၏ အကြောင်းရင်းအဖြစ် ရာထူးအာဏာကို ဆန့်ကျင်သူဟု ကိုးကားခဲ့သည်။ ၂၀၁၈ မီဇိုရမ်ပြည်နယ်လွှတ်တော် ရွေးကောက်ပွဲတွင် ၎င်း၏ပါတီ အာဏာရလာပြီးနောက် ဝန်ကြီးချုပ်အဖြစ် ပြန်လည်ရောက်ရှိလာခဲ့သည်။

ငယ်ဘဝ
-----

ဇိုးရမ်းထန်းငါကို ဒါးရ်ဖူးငါ (Darphunga) နှင့် ဗန်နွှိုင်းချင်းငီး (Vanhnuaichhingi) မှ ၁၃ ဇူလိုင်၊ ၁၉၄၄ တွင် ဆန်းထန် (Samthang) ရွာတွင်မွေးဖွားခဲ့သည်။ ညီအကိုငါးယောက်နှင့် ညီအစ်မ သုံးယောက်တို့အနက်မှ ဒုတိယမြောက်သားအငယ်ဆုံးဖြစ်သည်။
ဦးတင့်ဇော် ကိုယ်ရေး အတ္ထုပ္ပတ္တိအကျဉ်း
--------------------------------------

ဆရာ ဦးတင့်ဇော်သည် ရခိုင်ပြည်နယ်၊ ရမ်းဗြဲကျွန်း၊ ကျောက်ဖြူမြို့တွင် မွေးဖွားခဲ့သည်။ ဒုတိယကမ္ဘာစစ်အတွင်း ပညာရေးကို အခက်ခဲပေါင်းစုံကြားမှ သင်ကြားခဲ့ပြီး၊ ၁၉၅၃ ခုနှစ်တွင် ရန်ကုန် တက္ကသိုလ်သို့ ရောက်ရှိခဲ့သည်။

ရန်ကုန် တက္ကသိုလ်တွင် ပင်းယကျောင်းဆောင် စာဖတ်အသင်းဝင် ဖြစ်ခဲ့ပြီး တတိယနှစ်တွင် ရခိုင် ကျောင်းသူကျောင်းသားများ အသင်း ခေါင်းဆောင်မှု အပိုင်းမှ ပါဝင်ခဲ့ပြီး၊ ၁၉၅၆ - ၅၇ နောက်ဆုံးနှစ်တွင် ရန်ကုန် တက္ကသိုလ် ကျောင်းသားသမဂ္ဂ၌ နိုင်ငံခြားရေး တာဝန်ခံ အဖြစ် ရွေးချယ်ခံခဲ့ရသည်။

ဦးနု ဦးဆောင်သော ဖဆပလ အစိုးရ လက်ထက်တွင် ဆင်းရဲသော တက္ကသိုလ် ကျောင်းသားများအား ထောက်ပံ့သော ထောက်ပံ့ကြေးနှင့် ပတ်သက်၍ အမှန်တကယ် ဆင်းရဲသော ကျောင်းသားများ မရရှိသည့် ကိစ္စ အတွက် ထွန်းနေ့စဉ် သတင်းစာမှ ဖွင့်ချခဲ့ရာ ပါလီမန် အတွင်း အထိ ဂယက်ရိုက်ခဲ့ရသည်။

၁၉၆၂ ခုနှစ်၊ ကျောင်းသား သမဂ္ဂ အဆောက်အဦကြီးအား ဖြိုခွဲခဲ့သော ဆဲဗင်းဇူလိုင် အရေးအခင်းတွင် မျက်မြင် သက်သေတဦး အဖြစ် ကြုံတွေ့ခဲ့ရပြီး နောက်ပိုင်းတွင် စစ်အစိုးရ၏ ထိန်းသိမ်းခံခဲ့ရပြီး ကိုကိုးကျွန်းသို့ ပို့ဆောင် ခံခဲ့ရသည်။

ကိုကိုးကျွန်းမှ လွတ်မြောက်ပြီး ရန်ကုန်မြို့တွင် ကိုယ်ပိုင် ကျူရှင်ဖွင့်၍ ရပ်တည်ခဲ့သည်။ ၁၉၈၈ ခုနှစ်၊ ကျောင်းသားများ ဦးဆောင်သော ၈၈ ရှစ်လေးလုံး အရေးတော်ပုံကြီး ပေါ်ပေါက်လာသော အခါ ကျူရှင်ဆရာ ဘဝကို စွန့်လွတ်ပြီး တော်လှန်ရေးသမား ဘဝအဖြစ် လုံးလုံးလျားလျား ခံယူခဲ့သည်။

၁၉၈၈ နောက်ပိုင်းတွင် ဗိုလ်မှူးကြီး စိန်မြနှင့် အတူ ထိုင်း - မြန်မာ နယ်စပ်သို့ ရောက်ရှိခဲ့ပြီး တော်လှန်ရေး တာဝန်များကို ဆက်လက် ဆောင်ရွက်ခဲ့သည်။ ဘီဘီစီ သတင်းထောက် အဖြစ် လည်းကောင်း၊ RFA သတင်းထောက် အဖြစ် လည်းကောင်း ဆောင်ရွက်ခဲ့သည်။ ၎င်း၏ အတွေ့အကြုံများကို အခြေခံပြီး ဝတ္ထုနှင့် ဆောင်းပါးများစွာ ရေးသားနေဆဲ ဖြစ်သည်။

ယခုအခါ ရခိုင်ပြည်လုံး ဆိုင်ရာ အမျိုးသား ကောင်စီ (ANC) တွင် ပါဝင်၍ မြန်မာပြည်တွင် စစ်အာဏာရှင်စနစ် ချုပ်ငြိမ်းရေး၊ ဒီမိုကရေစီ ပြန်လည်ထွန်းကားရေး၊ ဖက်ဒရယ်ပြည်ထောင်စု ဖြစ်ပေါ်ရေးတို့အတွက် ကြိုးပမ်းဆောင်ရွက်လျက် ရှိသည်။
[1]

ကိုးကား
-------

1. ↑  *၁၉၅၆ - ၅၇ ရန်ကုန် တက္ကသိုလ် ကျောင်းသားသမဂ္ဂရဲ့ နိုင်ငံခြားရေး တာဝန်ခံ စာရေးဆရာ ဦးတင့်ဇော်ရဲ့ ကိုယ်ရေး အတ္ထုပ္ပတ္တိအကျဉ်းကို စုဆောင်း လွှင့်တင် ပေးလိုက်တာ ဖြစ်ပါတယ်။ ဦးတင့်ဇော် ကိုယ်ရေး အတ္ထုပ္ပတ္တိအကျဉ်း*

1. မြန်မာ့ လွတ်လပ်ရေး၊ နိုင်ငံရေးနှင့် ကျောင်းသား လူငယ်များရဲ့ အခန်းကဏ္ဍ (ဦးတင့်ဇော်နှင့် တွေ့ဆုံခြင်း)၊ မြန်မာနိုင်ငံ ကျောင်းသားလူငယ်များ ကွန်ဂရက် (SYCB) မှ စီစဉ် ထုတ်ဝေသည်၊ ၂ အောက်တိုဘာ ၂ဝဝ၄။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

ဘုရားရှင် ဝဇ္ဇီနိုင်ငံ ကောဋိဂါမ၌ သီတင်းသုံးနေတော်မူစဉ် "အရိယသစ္စာလေးပါးတို့ကို ဝိပဿနာဉာဏ်ဖြင့် မသိခြင်း၊ မဂ်ဉာဏ်ဖြင့် ထိုးထွင်း၍ မသိခြင်းကြောင့် ငါဘုရားနှင့် သင်ချစ်သားတို့သည် ရှည်လျားလှစွာသော သံသရာကာလပတ်လုံးကြိမ်ဖန် များစွာ မရပ်မနား ပြေးသွားခဲ့ရလှလေပြီ-အစရှိသည်ဖြင့် အရိယသစ္စာ တစ်ပါးစီ တစ်ပါးစီကို မသိခဲ့ကြပုံ၊ အရိယသစ္စာ တစ်ပါးစီ တစ်ပါးစီကို ဝိပဿနာဉာဏ်, မဂ်ဉာဏ်တို့ဖြင့် ထိုးထွင်း၍ သိမြင်လျှင် ဘဝနေတ္တိ, ဘဝတဏှာတို့ ပြတ်တောက်ပုံ၊ ဘဝသစ်၌ တဖန်မဖြစ်တော့ပုံကို ရဟန်းတို့အား ဟောတော်မူသည့်သုတ်။

---

အရိယသစ္စာလေးပါးတို့၏ တစ်ပါးစီ တစ်ပါးစီကို အမှန်အတိုင်း မသိကြသော သမဏ, ဗြာဟ္မဏတို့ကို သမဏ, ဗြာဟ္မဏဟု မသမုတ်နိုင်ပုံ၊ မျက်မှောက်ဘဝ၌ သမဏ, ဗြာဟ္မဏတို့၏ အကျိုးဖြစ်သော အရဟတ္တဖိုလ်ကို ထူးသောဉာဏ်ဖြင့် သိ၍ မျက်မှောက်မပြုနိုင်ပုံ၊ သစ္စာလေးပါးတို့တွင် တစ်ပါးစီ တစ်ပါးစီကို အမှန်အတိုင်း သိသော သမဏ, ဗြာဟ္မဏကိုသာ သမဏ, ဗြာဟ္မဏဟု သမုတ်အပ်ပုံ၊ မျက်မှောက် ဘဝ၌ သမဏ, ဗြာဟ္မဏဖြစ်ခြင်း၏အကျိုး အရဟတ္တဖိုလ်ကို ထူးသောဉာဏ်ဖြင့် သိ၍ မျက်မှောက်ပြုနိုင်ပုံကို ဘုရားရှင် ဟောတော်မူသည့်သုတ်။

ကိုးကား
-------

1. ↑  -သံ၊၃၊၃၇၇။ သံ၊မြန်၊၃၊၃၈၄။ သံ၊ဋ္ဌ၊၃၊၃၂၉။

-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၃-ကောဋိဂါမဝဂ္ဂ၊ ပဌမသုတ်။
2. ↑  -သံ၊၃၊၃၇၈-၉။ သံ၊မြန်၊၃၊၃၈၅။

-သံယုတ္တနိကာယ၊ ... ဒုတိယသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ကောလင်းဟွမ်** သို့ **ဟွမ်ကျန်း** (၁၉၇၉/၁၉၈၀ မွေး) သည် တရုတ် ဘီလျံနာ စီးပွားရေး သမားတစ်ဦး ဖြစ်သည်။ သူသည် အီးကောမန့်စ် ကုမ္ပဏီတစ်ခုဖြစ်ပြီး ကေးမန်းကျွန်း တွင် မှတ်ပုံတင်ထားသော ပင်ဒိုဒို၏ အမှုဆောင်အရာရှိချုပ် နှင့် တည်ထောင်သူလည်း ဖြစ်သည်။ ဟွမ်သည် အခြားသော ကေးမန်းကျွန်း မှတ်ပုံတင် ကုမ္ပဏီ ဖြစ်ပြီး ပင်ဒိုဒိုတွင် ၇.၇% မျှစီ ရှယ်ယာပိုင်ဆိုင်သော ကုမ္ပဏီ ၃ခု ၏ ပိုင်ရှင်လည်း ဖြစ်သည်။ .

ပညာရေး
------

ဟွမ်သည် အမေရိကန်ပြည်ထောင်စု ဝင်ကွန်ဆင်တက္ကသိုလ်မှ ကွန်ပျူတာသိပ္ပံဆိုင်ရာ မဟာဘွဲ့ ရရှိခဲ့သည်။

အလုပ်အကိုင်
-----------

ဟွမ်သည် ဂူဂဲလ် ကုမ္ပဏီတွင် အလုပ်သင်အဖြစ် ဝင်ရောက်ခဲ့ပြီး ၂၀၀၄ ခုနှစ်တွင် အင်ဂျင်နီယာ အဖြစ် စတင်လုပ်ကိုင်ခဲ့သည်။ သူသည် မိုက်ခရိုဆော့ဖ်တွင်လည်း အလုပ်သင် အဖြစ် ဝင်ရောက်ခဲ့ဖူးသည်။

သူသည် အများသုံး အီလက်ထရွန်းနစ် ဝက်ဘ်ဆိုက် တစ်ခုဖြစ်သော အိုကူ (Ouku) ကို စတင်ခဲ့ပြီး ၂၀၁၀ တွင် ၂.၂ သန်းဖြင့် ရောင်းချခဲ့သည်။

၂၀၁၈ ဇူလိုင်လ NASDAQ တွင် ပင်ဒိုဒို၏ ကနဦး အများပိုင် ရှယ်ယာရောင်းချခြင်း အပြီးနောက် ဟွမ်၏ ၄၇% မျှသော ရှယ်ယာမှာ ၁၄ ဘီလီယံမျှ တန်ကြေးရှိသဖြင့် သူ့အား တရုတ်နိုင်ငံတွင် ၁၃ ယောက်မြောက် အချမ်းသာဆုံးလူ ဖြစ်လာစေခဲ့သည်။ 

၂၀၂၀ ခုနှစ် ဇူလိုင် ၂ ရက်တွင် ကောလင်းဟွမ်သည် ပင်ဒိုဒိုရှိ သူ၏ ရှယ်ယာကို ၄၃.၃% မှ ၂၉.၄% သို့ လျှော့ချခဲ့သည်။ သူသည် အမှုဆောင်အရာရှိချုပ် အဖြစ်မှ နုတ်ထွက်ခဲ့သော်လည်း ဥက္ကဋ္ဌ အဖြစ် ဆက်လက် ရှိနေသည်။

ပင်ဒိုဒို
---------

ရှန်ဟိုင်း အခြေစိုက် ကုမ္ပဏီ ဖြစ်သော ပင်ဒိုဒို (ပီဒီဒီ ဟုလည်း ခေါ်ကြသည်။) အား ၂၀၁၅ ခုနှစ်တွင် တည်ထောင်ခဲ့ပြီး ၂၀၁၇ ခုနှစ်တွင် လည်ပတ်ငွေ တရုတ်ယွမ်ငွေ ၁.၄ ဘီလီယံ (အမေရိကန် ဒေါ်လာ ၂၈၀ သန်း) မျှ ရှိသည်။ ၂၀၁၉ ခုနှစ်တွင် ၎င်း၏ လည်ပတ်ငွေမှာ အမေရိကန် ဒေါ်လာ ၄.၃၃ ဘီလီယံ မျှ ရှီသည်။ ၂၀၁၈ ခုနှစ် ဇွန်လတွင် အမေရိကန်ပြည်ထောင်စု၏ ကနဦး အများပိုင် ရှယ်ယာ ရောင်းချခြင်း စတင်ပြီးနောက် အများပြည်သူတို့ ရှယ်ယာကို လွတ်လပ်စွာ ရောင်းဝယ်ကြသော ကုမ္ပဏီ ဖြစ်လာခဲ့သည်။

ကိုးကား
-------

1. ↑  PDD Stock - Pinduoduo Inc. SEC Filings။ 23 November 2021 တွင် မူရင်းအား မော်ကွန်းတင်ပြီး။  4 January 2021 တွင် ပြန်စစ်ပြီး။
2. ↑  Pinduoduo Inc. Acquisition Statement SC 13D။ 25 November 2021 တွင် မူရင်းအား မော်ကွန်းတင်ပြီး။  4 January 2021 တွင် ပြန်စစ်ပြီး။
3. 1 2  "Colin Huang, Shanghai’s secretive internet king"၊ *The Financial Times*။
4. 1 2 3  A Former Google Employee Just Became One of China's Richest People။  1 August 2018 တွင် ပြန်စစ်ပြီး။
5. ↑  How the pandemic boosted the net worth of China’s fastest-rising billionaire (in en)။  2020-06-24 တွင် ပြန်စစ်ပြီး။
6. ↑  Fang၊ Alex။ IPO Of Chinese E-Commerce Firm Pinduoduo Mints New Young Billionaire။  30 July 2018 တွင် ပြန်စစ်ပြီး။
7. ↑  Feng, Venus (2 July 2020)။ His Wealth Surged By 25 Billion Then Jack Ma's Rival Quit။  July 17, 2020 တွင် ပြန်စစ်ပြီး။
8. ↑  Subscribe to read | Financial Times။  2020-10-08 တွင် ပြန်စစ်ပြီး။
**ကောလာဟလစကား သတိထား**  ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

၁၂၆၆ ခုနှစ်က မြန်မာပြည်၌ ပလိပ်ကပ်ခေါ် အဖျားကြီးရောဂါတစ်မျိုး ပေါ်ပေါက်လာရာ သီပေါဘုရင်လက်ထက်က လူကိုလူချင်းဖမ်း၍ သတ်သည် စသော ကောလာဟလ စကားမျိုးကဲ့သို့ ရေတွင်းကို ဆေးခတ်၍ လူများကိုသတ်သည်၊ ကြွက်လွှတ်၍ သတ်သည် စသော အချို့သောသူများ ပြောစကားကို စဉ်းစားရန်ဖွဲ့ဆိုထားသော သံချိုကဗျာ ဖြစ်သည်။

ကောလာဟလစကား သတိထား
------------------

မန်းဌာနီပြည်ပါလျှောချင်တော့၊ သီပေါဘုရင်ရှိစဉ်က၊ ဗောဓိပါအမှုယွင်းပါလို့၊ လူချင်းပင် လူကိုဖမ်းသည်ဟု၊ မချမ်းမသာပ၊ ပရမ်းပတာ နှုတ်စကားတွေနှင့်၊ လှုပ်ရှားကာ ကောလာဟလ၊ ပြောရှာကြကိန်းလန့်ပုံ။  

  

မန္တလေးမှာလ၊ ချမ်းဧစွာမငြိမ်ဝပ်ပြီဘူ့၊ ဆေးခတ်ပြန် ကန်ရေတွင်းတို့ကိုလ၊ သေမင်းလို ထိုရေကိုမသုံးကြနှင့်တဲ့၊ ပြည်လုံးကုန်မယုံရနှင့်၊ ယုံရမည် ခက်စတောင်းပေပ၊ လမ်းကြောင်းပုဝါတွေ့လျှင်ဖြင့်၊ နှာငွေ့လိုဆေးနှင့် တောက်သတဲ့၊ သွေးနောက်လို့တုန်။  

  

သေအချာ အခြေရှာလို့ရနိုင်ဘူ့၊ ရေစအိုင်ကမ်းစနားတွင်မှ၊ ကုလားမြင်လျင်မြန်မာကနှက်မတဲ့၊ ဒါးတပြက် ဒုတ်တဖုံ၊ လှုပ်ကုန်ကြ လူအပေါင်း။  

  

ပြည်မန်းဟိုအခါက၊ လမ်းလာဖမ်းကာဆီးသည်ဟု၊ ရီးတီးယောင်တောင်ပြောကြ၊ သီပေါဘုရင်ရှိသည်ခေတ်ကဲ့သို့၊ ဤနှစ်တွင် ကြုံပြန်လာရ၊ အများသတ္တဝါတွေ သနားညှာတတ်ရက်မို့၊ တွေးမှားစရာဆေးဝါးလာလို့ မခတ်တန်ဘူ့၊ သွားတတ်အောင် ဆင်ခြင်လို့သွားကြတော့၊ ကရိကတာ ဝိဝါဒ စကားတွေကြောင့်၊ မသိသာအောင် သတိသာထားကြတော့(ကွယ်) ၊ များလူထုပေါင်း။

ခက်ဆစ်
------

၁။ ကောလာဟလ = ယုံမှားအောင်ပြောသောစကား။

၂။ ကရိကတာ = မရေမရာသော (ဘန်းစကား)။

၃။ ဝိဝါဒ = အယူအဆကွဲပြားခြင်း။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------



1. ↑  *မောင်းထောင်းဦးကျော်လှ၏ သံချိုကဗျာပေါင်းချုပ်*။ ယဉ်ကျေးမှုဝန်ကြီးဌာန၊ ယဉ်ကျေးမှုဗိမာန်ဌာန။ နိုဝင်ဘာ ၁၉၈၃။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**စတုတ္ထပါရာဇိကသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းမိန်းမ (ဘိက္ခုနီ) များ လိုက်နာစောင့်ထိန်းရန် ပညတ်တော်မူခဲ့သည့် ပါရာဇိကအာပတ်တစ်ခု ဖြစ်သည်။

သမိုင်း
-------

သိက္ခာပုဒ်
----------

"အကြင်ဘိက္ခုနီမသည် ကာယသံသဂ္ဂရာဂစွတ်စိုသည် ဖြစ်၍ သံသဂ္ဂရာဂဖြင့် စွတ်စိုသော ယောက်ျား၏ ထိုမသူတော်အကျင့်ကို မှီဝဲခြင်းငှါ လက်ကို ကိုင်ခြင်းကိုမူလည်း သာယာငြားအံ့၊ သင်္ကန်းစွန်းကို ကိုင်ခြင်းကိုမူလည်း သာယာငြားအံ့၊ အတူမူလည်း ရပ်ငြားအံ့၊ အတူမူလည်း စကားပြောငြားအံ့၊ ချိန်းချက်ရာ အရပ်သို့မူလည်း သွားငြားအံ့၊ ယောက်ျား၏ ရှေးရှူလာခြင်းကိုမူလည်း သာယာငြားအံ့၊ ဖုံးကွယ်ရာ အရပ်သို့မူလည်း လိုက်၍ ဝင်ငြားအံ့၊ ကိုယ်ကိုမူလည်း အနီးသို့ ဆောင်ငြားအံ့၊ ဤဘိက္ခုနီမသည်လည်း အကြောင်းရှစ်ပါးရှိသည် ဖြစ်၍ ‘’’အဋ္ဌဝတ္ထကာ’’’ မည်သော ပါရာဇိကအာပတ် သင့်၏။ ဘိက္ခုနီမကောင်းတို့နှင့် အတူတကွ ပေါင်းသင်းရခြင်း မရှိ" ဟု မိန့်တော်မူ၏။

ကိုးကား
-------

1. 1 2  *ဝိနည်းပိဋက − ပါစိတ်ပါဠိတော်မြန်မာပြန်၊ ဘိက္ခုနီဝိဘင်း၊ ပါရာဇိကအခန်း*။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**ဒဿမသံဃာဒိသိသ်သိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းမိန်းမ (ဘိက္ခုနီ) များ လိုက်နာစောင့်ထိန်းရန် ပညတ်တော်မူခဲ့သည့် သံဃာဒိသိသ်အာပတ်တစ်ခု ဖြစ်သည်။

သမိုင်း
-------

သိက္ခာပုဒ်
----------

"အကြင်ဘိက္ခုနီမသည် အမျက်ထွက်၍ နှလုံးမသာယာသောကြောင့် ‘ဘုရားကို စွန့်ပါ၏၊ တရားကို စွန့်ပါ၏၊ သံဃာကို စွန့်ပါ၏၊ အကျင့်သိက္ခာကို စွန့်ပါ၏၊ သာကီဝင်မင်းသမီး ဘုရားသမီးတော်ဖြစြ်သော ဤဘိက္ခုနီမတို့သည်သာလျှင် ဘိက္ခုနီမတို့လော၊ ရှက်တတ်၍ ကုက္ကုစ္စရှိသော အကျင့်သိက္ခာကို လိုလားသူ အခြားဘိက္ခုနီမတို့လည်း ရှိသေး၏၊ ငါသည် ထိုဘိက္ခုနီမတို့၏ အထံ၌ မြတ်သောအကျင့်ကို ကျင့်တော့အံ့’ဟု ပြောငြားအံ့၊ ထိုဘိက္ခုနီမကို ဘိက္ခုနီမတို့သည် ‘အသျှင် ထိုသို့ မပြောဆိုပါလင့်၊ မြတ်စွာဘုရားသည် တရားတော်ကို ကောင်းစွာ ဟောထားတော်မူ၏၊ ဆင်းရဲ၏ အဆုံးကို ပြုရန်အလို့ငှါ အကျင့်မြတ်ကို ကောင်းစွာကျင့်ပါလော့’ဟု ပြောဆိုဆုံးမရာ၏။ ထိုသို့ ထိုဘိက္ခုနီမကို အခြားဘိက္ခုနီမတို့က ပြောဆိုဆုံးမပါလျက် ထိုရှေးအတူသာလျှင် ချီးမြှောက်ပါက ထိုဘိက္ခုနီမကို အခြားဘိက္ခုနီမတို့သည် သုံးကြိမ်တိုင်အောင် ‘ဥတ်ကမ္မဝါစာ’ ဖြင့် ဆုံးမရမည်။ အကယ်၍ ထိုသို့တိုင်အောင် ထိုဘိက္ခုနီမသည် ထိုအယူကို မစွန့်သေးပါက သံဃာဒိသိသ်အာပတ် သင့်၏" ဟု မိန့်တော်မူ၏။

ကိုးကား
-------

1. 1 2  *ဝိနည်းပိဋက − ပါစိတ်ပါဠိတော်မြန်မာပြန်၊ ဘိက္ခုနီဝိဘင်း၊ သံဃာဒိသိသ်အခန်း*။
**ဒေါက်တာ ဒေါ်ခင်စီ**(၁၉၁၉ မွေး)သည် မြန်မာ့ဆေးလောကတွင် ထူးချွန်သည့် မီးယပ်နှင့် သားဖွားဆရာဝန် တဦး ဖြစ်သည်။ ၁၃ မတ် ၁၉၁၉ တွင် ပဲခူးမြို့၌ အရေးပိုင် ဦးသာညိုနှင့် ဒေါဧတို့က ဖွားသည်။

ပညာရေး
------

ဒေါက်တာ ဒေါ်ခင်စီသည် ဂျပ်ဆင်ကောလိပ် ကျောင်းသူဟောင်းများအသင်းဝင် ဖြစ်ပြီး၊ ၁၉၄၀ ပြည့်တွင် ရန်ကုန်တက္ကသိုလ်မှ အမ်ဘီဘီအက်စ်ဘွဲ့ ရရှိသည်။ ဘွဲ့ရပြီးနောက် လက်ထောက်ဆရာဝန် အဖြစ် ထမ်းဆောင်သည်။ ၁၉၄၈-၅၀ တွင် အမေရိကန်၌ မီးယပ်နှင့် သားဖွားပညာ ဘွဲ့လွန်သင်တန်း တက်သည်။ ၁၉၅၆-၅၈ တွင် အင်္ဂလန်၌ ဘွဲ့လွန်သင်တန်း တက်သည်။ ဆရာဝန်အဖြစ်လည်း နိုင်ငံခြား၌ ဆေးပညာ ဆက်လက်ဆည်းပူးရာ၊ ၁၉၅၆ တွင် D.Obs.R.C.O.Oဘွဲ့၊ ၁၉၅၈ တွင် အင်္ဂလန်မှ :M.R.C.O.G ဘွဲ့များ ရသည်။ ၁၉၅၈ မှစ၍ ရန်ကုန်တက္ကသိုလ် ဆေးပညာမဟာဌာန ပါမောက္ခသမားတော်ကြီးအဖြစ် ခန့်အပ်ခံရသည်။

မိသားစု
-------

စိတ်ကျန်းမာရေး ဆေးရုံအုပ်ကြီး ဒေါက်တာနေဝင်းနှင့် လက်ဆက်ကာ သားတဦး၊ သမီး တဦး ထွန်းကားသည်။

စာရေးခြင်း
----------

ဆေးပညာရပ်ဆိုင်ရာ ဆောင်းပါးများကို စာနယ်ဇင်းများတွင် ရေးသားသည်။ အသံလွှင့်ခြင်းဖြင့်လည်း ပညာပေး ဖြန့်ဖြူးလေ့ ရှိသည်။

ကိုးကား
-------

1. 1 2 3 4  တင်နိုင်တိုး (February, 2013)။ *ပါလီမန်ခေတ် ‌ထင်ပေါ်ကျော်ကြား အမျိုးသမီးများ*။ မဇ္ဈိမစာပေ။ p. ၁၁။ `|date=` ရှိ ရက်စွဲတန်ဖိုး စစ်ဆေးရန် (အကူအညီ)
**မန္တလေး ဘူတာကြီး**သည် မန္တလေးမြို့လယ်တွင် တည်ရှိပြီး မြန်မာနိုင်ငံရှိ အကြီးဆုံး ဘူတာရုံများထဲမှ တစ်ခုဖြစ်သည်။ ဘူတာကြီးသည် အထက်မြန်မာပြည်၏ ၃,၁၂၆ မိုင် (၅,၀၃၁ ကီလိုမီတာ)ရှိသော မီရထားလမ်းကွန်ယက်၏ ရထားလမ်းဂိတ်ဝဖြစ်သည်။ အဓိက ရန်ကုန်-မန္တလေး မီရထားလမ်းသည် မန္တလေး ဘူတာကြီးတွင် ဂိတ်ဆုံးသည်။ ဘူတာကြီးသည် ပြင်ဦးလွင်၊ လာရှိုး၊ မုံရွာ၊ ပခုက္ကူ၊ ဂန့်ဂေါနှင့် မြောက်ဘက်တွင် ရွှေဘို၊ ကောလင်း၊ ကန့်ဘလူ၊ မိုးညှင်း၊ ဟိုပင်၊ မိုးကောင်းမြို့နှင့် မြစ်ကြီးနားမြို့များသို့ မီးရထားလမ်းခွဲများ စတင်ရာ နေရာလည်း ဖြစ်သည်။

မန္တလေး ဘူတာကြီးသည် ၇ ထပ်မြင့်သော အဆောက်အအုံတစ်ခုဖြစ်ကာ ဟိုတယ်တစ်ခုလည်း ပါဝင်သည်။ ယခင်ဘူတာရုံဟောင်းသည် လက်ရှိဘူတာရုံ၏ တောင်ဘက်တွင် တည်ရှိသည်။

ယခင်ဘူတာကြီး
------------

ယခင်က မန္တလေးဘူတာကြီးသည် နှစ်ထပ်အဆောက်အအုံဖြစ်၍ မြေညီထပ်တွင် ထူထဲခိုင်ခန့်သော နံရံကြီးများရှိ၍ ဆေးဝါသုတ်ထားသည်။ ပထမထပ် (အပေါ်ထပ်) ကို သစ်သားဖြင့် ဆောက်လုပ်ထားပြီး အုပ်ကြွပ်ချပ်များဖြင့် မိုးထား၏။ ကိုလိုနီခေတ်၏ အမှတ်လက္ခဏရှိ အဆောက်အဦးဖြစ်သည်။ ၁၉၉၅ ဖော်ဖော်ဝါရီ ၁၃ တွင် ထိုအဆောက်အဦးကို ဖြိုဖျက်၍ ယခုမြင်ရသော အဆောက်အဦးသစ်ဖြင့် အစားထိုးခဲ့သည်။

ကိုးကား
-------

1. ↑  Xinhua News။ "Myanmar Yangon Central Railway Station to Move to New Satellite Town"၊ 2007-12-11။
2. ↑  Train service in Mandalay။ Myanmar's Net။ 9 February 2017 တွင် မူရင်းအား မော်ကွန်းတင်ပြီး။  2008-12-27 တွင် ပြန်စစ်ပြီး။
3. ↑  Hsue Hgnet (translated by Yay Chan (Mandalay)) (January 2003)။ *The Straight Lines of Mandalay*။ Mandalay: Kyipwarye Books House။ p. 157။ OCLC 54372317။ Unknown parameter `|langue=` ignored (`|language=` suggested) (အကူအညီ)
|  |  |
| --- | --- |
|  | 
ဗိုလ်ချုပ်အောင်ဆန်သီချင်း

---

 |
| *Problems playing this file? See media help.* |

( မြန်မာ့လွတ်လပ်ရေးအတွက် တပ်မတော်ဖွဲ့ဖို့ ဂျပန်ပြည်မှာကွယ် တစ်ကယ်ပဲ အသက်နဲ့လဲလို့ ဆင်းရဲဒုက္ခခံကာကြံစည်တယ် သူရဲကောင်းတဲ့ ဗိုလ်အောင်ဆန်းနဲ့ အာဇာနည်တွေရယ်။ ) **၂ ခေါက်**။

ငါတို့မြန်မာပြည် မိဘတိုင်းကရယ် ဗိုလ်အောင်ဆန်းလို သူရဲကောင်းမွေးရမယ်။ ငါတို့မြန်မာပြည် မိဘအပေါင်းတို့ကရယ် အာဇာနည်အစစ်ကို ရှိဖို့မွေးရမယ်။ ဩော် ဘုရင့်နောင်နဲ့ ရာဇာဓိရာဇ်တို့လို မင်းရဲကျော်စွာ ပမာပုံဆောင်အလောင်းဘုရားတို့လိုကွယ် မြန်မာတိုင်း မြန်မာမျိုး အားကိုးလောက်ပေတဲ့ မကြောက်တမ်း မရွံ့တမ်း မြန်မာတွေအောင်ပန်းဆွတ်ကြရှာလေတယ်။ 

**သံပြိုင်** (( ရာဇဝင် အတ္ထုပ္ပတ္တိလည်းရှိရမယ် မော်ကွန်းလဲထိုးလောက်တဲ့ မြင့်မြတ်တဲ့ဗိုလ်အောင်ဆန်းရယ်။ ) **၂ ခေါက်**။ တိုင်းပြည်အကြိုး စွန့်ခဲ့တဲ့ များဇာနည်နွယ် လွတ်လပ်ဖို့ တို့များကို ကျွန်တွင်းမှကယ် တို့မြန်မာတွေစိုးမိုးဘို့ မျှော်ကြရှာလို့ ပေါ်လာတယ်။)

(မြန်မာနိုင်ငံ ထူထောင်ရန်နဲ့ မျိုးရိုးမတိမ်အောင် ကြံဆောင်လေတယ် နေမျိုးသာကီ မြန်မာပြည်လက်ရုံး မြန်မာနိုင်ငံအလုံး ထင်ပေါ်စေတယ် စိတ်အားသန်သန် မာန်ကိုမလျော့တယ် ငါတို့လူမျိုးတန်ခိုးရှိဖို့ သူရဲကောင်းတွေစုံညီတယ် တစ်ကယ်ပင် သတိုးမဟာဗန္ဓုလနဲ့ စွမ်းသတ္တိ ရာဇဝင်ပြောင်တယ် သားကောင်းများလို့ခေါ်ရလောက်ပေတယ် ဥဒါန်းတွင်စေဖွယ် မြန်မာသူရဲကောင်းအပေါင်းတွေရယ်။) **၂ ခေါက်**။

**သံပြိုင်** (( ရာဇဝင် အတ္ထုပ္ပတ္တိလည်းရှိရမယ် မော်ကွန်းလဲထိုးလောက်တဲ့ မြင့်မြတ်တဲ့ဗိုလ်အောင်ဆန်းရယ်။ ) **၂ ခေါက်**။ တိုင်းပြည်အကြိုး စွန့်ခဲ့တဲ့ များဇာနည်နွယ် လွတ်လပ်ဖို့ တို့များကို ကျွန်တွင်းမှကယ် တို့မြန်မာတွေစိုးမိုးဘို့ မျှော်ကြရှာလို့ ပေါ်လာတယ်။)
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**ဒုတိယပါရာဇိကသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းမိန်းမ (ဘိက္ခုနီ) များ လိုက်နာစောင့်ထိန်းရန် ပညတ်တော်မူခဲ့သည့် ပါရာဇိကအာပတ်တစ်ခု ဖြစ်သည်။

သမိုင်း
-------

သိက္ခာပုဒ်
----------

"အကြင်ဘိက္ခုနီမသည် သိလျက်ပါရာဇိကအာပတ်သင့်သော ဘိက္ခုနီမကို ကိုယ်တိုင်လည်း မစေဒနာငြားအံ့၊ ဂိုဏ်းအားလည်း မပြောကြားငြားအံ့၊ အကြင်အခါ၌ ထိုပါရာဇိကကျပြီးသော ဘိက္ခနီမသည် (မိမိအသွင်၌) တည်နေသည်လည်း ဖြစ်ရာ၏၊ စုတေသည်လည်း ဖြစ်ရာ၏၊ ဖျက်ဆီးအပ်သည်လည်း ဖြစ်ရာ၏၊ တိတ္ထိကျောင်းသို့ ပြောင်းရွှေ့သည်လည်း ဖြစ်ရာ၏။ ထိုအခါ သိသော ဘိက္ခုနီမသည် ‘အသျှင်မတို့ ထိုညီမသည် ဤသို့ သဘောလည်း ရှိ၏၊ ဤသို့သဘောလည်း ရှိ၏ဟု ရှေးဦးကပင် အကျွန်ုပ် သိခဲ့ပါ၏၊ သို့သော် ကိုယ်တိုင်လည်း မစောဒနာမိပါ၊ ဂိုဏ်းအားလည်း မပြောကြားမိပါ’ ဟု နောက်မှ ပြောဆိုငြားအံ့၊ ဤဘိက္ခုနီမသည်လည်း အပြစ်ကို ဖုံးလွှမ်းသည်ဖြစ်၍ (ဝဇ္ဇ ပဋိစ္ဆာဒိကာမည်သော) ပါရာဇိကအာပတ် သင့်၏။ ဘိက္ခုနီမကောင်းတို့နှင့် အတူတကွ ပေါင်းသင်းရခြင်း မရှိ" ဟု မိန့်တော်မူ၏။

ကိုးကား
-------

1. 1 2 3  *ဝိနည်းပိဋက − ပါစိတ်ပါဠိတော်မြန်မာပြန်၊ ဘိက္ခုနီဝိဘင်း၊ ပါရာဇိကအခန်း*။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**ပထမပါရာဇိကသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းမိန်းမ (ဘိက္ခုနီ) များ လိုက်နာစောင့်ထိန်းရန် ပညတ်တော်မူခဲ့သည့် ပါရာဇိကအာပတ်တစ်ခု ဖြစ်သည်။

သမိုင်း
-------

 ဘိက္ခုနီတို့သည် မလုပ်ကောင်းသောအမှု ပါရာဇိက လေးပါးရှိသည်။

သိက္ခာပုဒ်
----------

"အကြင်ဘိက္ခုနီမသည်(ကာယသံသဂ္ဂရာဂ) စွတ်စိုသည် ဖြစ်၍ (ကာယသံသဂ္ဂရာဂ) စွတ်စိုသော ယောက်ျားပုဂ္ဂိုလ်၏ (မိမိ၏) ညှပ်ရိုးအောက်နှင့် ပုဆစ်ဒူးဝန်းအထက်၌ ရှေးရှူသုံးသပ်ခြင်းကိုသော်လည်းကောင်း၊ ထိုမှ ဤမှ သုံးသပ်ခြင်းကိုသော်လည်းကောင်း၊ ကိုင်ခြင်းကိုသော်လည်းကောင်း၊ တို့ထိခြင်းကိုသော်လည်းကောင်း၊ ဖိညှပ်ခြင်းကိုသော်လည်းကောင်း သာယာငြားအံ့၊ ဤဘိက္ခုနီမသည်လည်း ပုဆစ်ဒူးဝန်းအထက်၌ သုံးသပ်သည်ကို သာယာသည်ဖြစ်၍ (ဥဗ္ဘဇာဏုမဏဏ္ဍလိကာမည်သော) ပါရာဇိက အာပတ်သင့်၏။ ဘိက္ခုနီမကောင်းတို့နှင့် အတူတကွ ပေါင်းသင်းရခြင်း မရှိ" ဟု မိန့်တော်မူ၏။

ကိုးကား
-------

1. 1 2 3  *ဝိနည်းပိဋက − ပါစိတ်ပါဠိတော်မြန်မာပြန်၊ ဘိက္ခုနီဝိဘင်း၊ ပါရာဇိကအခန်း*။
ဦးသန်းဆွေ( ၁၉ ဇွန် ၁၉၅၃ဖွား) သည် မြန်မာနိုင်ငံ နိုင်ငံခြားရေးဝန်ကြီးဌာန၏ ၂၂ဦးမြောက် နိုင်ငံခြားရေးဝန်ကြီးဖြစ်သည်။ ယင်းမတိုင်ခင် နိုင်ငံတော်စီမံအုပ်ချုပ်ရေးကောင်စီက ၎င်းအား ပြည်ထောင်စုရာထူးဝန်အဖွဲ့ ဥက္ကဋ္ဌ အဖြစ်လည်းကောင်း၊အဂတိလိုက်စားမှုတိုက်ဖျက်ရေးကော်မရှင် ဥက္ကဋ္ဌ အဖြစ်လည်းကောင်း ခန့်အပ်တာဝန်ပေးခဲ့၍ ဥက္ကဋ္ဌ တာဝန်များကို ထမ်းဆောင်ခဲ့သည်။

### ပညာရေး

ဦးသန်းဆွေသည် စစ်တက္ကသိုလ် အမှတ်စဉ်(၁၆)ကို တက်ရောက်ခဲ့သူဖြစ်သည်။ ၁၉၇၁ ခုနှစ် ဇန်နဝါရီလတွင် ဗိုလ်လောင်းအဖြစ် စစ်တက္ကသိုလ်သို့ ဝင်ရောက်ခဲ့ပြီး ၁၉၇၅ ခုနှစ် ဒီဇင်ဘာလတွင် ကျောင်းပြီးဆုံးသည်။

### အလုပ်အကိုင်

၎င်း၏ အစောပိုင်းအသက်မွေးဝမ်းကြောင်းကို မြန်မာ့တပ်မတော်တွင် ဖြတ်သန်းခဲ့သည်။ ၁၉၇၅ ခုနှစ် ဇန်နဝါရီလမှ ၂၀၀၀ ခုနှစ် မေလအထိ တပ်မတော်တွင် ဒုတိယဗိုလ်မှုးကြီးရာထူးဖြင့် နောက်ဆုံး တာဝန်ထမ်းဆောင်ခဲ့သည်။ မိခင်တပ်ရင်းမှာ ကချင်ပြည်နယ် ဟိုပင်အခြေစိုက် ခလရ-၄၀ဖြစ်သည်။ ၂၀၀၀ပြည့်နှစ် မေလတွင် တပ်မတော်မှ အငြိမ်းစားယူပြီး ထိုအချိန်မှစ၍ နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီလက်ထက် နယ်စပ်ဒေသနှင့် တိုင်းရင်းသား လူမျိုးများ ဖွံ့ဖြိုးတိုးတက်ရေးဝန်ကြီးဌာန ညွှန်ကြားရေးမှူးချုပ် အဖြစ် ၂၀၀၈ မတ်လ အထိ တာဝန်ထမ်းဆောင်သည်။ ယင်းနောက် ၎င်းသည် အမေရိကန်နိုင်ငံ နယူးယောက်မြို့ရှိ ကုလသမဂ္ဂတွင် မြန်မာနိုင်ငံဆိုင်ရာ ဒုတိယသံအမတ်ရာထူးဖြင့်၂၀၀၈ ခုနှစ် မတ်လမှ ၂၀၀၉ ခုနှစ် မတ်လအထိ ကုလသမဂ္ဂ၏ လက်ထောက်အမြဲတမ်းကိုယ်စားလှယ်အဖြစ်လည်းကောင်းတာဝန်ထမ်းဆောင်ခဲ့သည်။ ၂၀၀၉ ခုနှစ် ဧပြီလ ၈ ရက်နေ့တွင်ကုလသမဂ္ဂဆိုင်ရာ သံအမတ်ကြီးအဖြစ် ခန့်အပ်ခံရသည်။သမ္မတဦးသိန်းစိန် လက်ထက်တွင် အမေရိကန်နိုင်ငံဆိုင်ရာ မြန်မာသံအမတ်ကြီးအဖြစ် တာဝန်ထမ်းဆောင်ခဲ့ပြီး သံတမန်လောကမှ အငြိမ်းစားယူခဲ့သည်။

### နိုင်ငံရေး

၂၀၂၁ စစ်အာဏာသိမ်းမှုဖြစ်ပွားပြီးနောက်တွင် စစ်ကောင်စီက ၎င်းအား ပြည်ထောင်စုရာထူးဝန်အဖွဲ့ ဥက္ကဋ္ဌအဖြစ် ခန့်အပ်သည်။ ၂၀၂၂ သြဂုတ် ၁၉ တွင် ထိုရာထူးမှနေ၍ အဂတိလိုက်စားမှုတိုက်ဖျက်ရေးကော်မရှင်ဥက္ကဋ္ဌ အဖြစ် ပြောင်းလဲခန့်အပ်ခဲ့ကာ ၂၀၂၃ ဖေဖော်ဝါရီ ၁ရက် တွင် နိုင်ငံတော်စီမံအုပ်ချုပ်ရေးကောင်စီ တွင် နိုင်ငံခြားရေးဝန်ကြီးဌာန ပြည်ထောင်စုဝန်ကြီးဖြစ်လာသည်။

### မိသားစုဘဝ

သမီး ၂ဦးရှိကာ သမက်ဖြစ်သူမှာ နိုင်ငံခြားရေးဝန်ကြီးဌာန နိုင်ငံရေးရာဦးစီးဌာန ညွှန်ကြားရေးမှူးချုပ် အဖြစ်တာဝန်ထမ်းဆောင်နေသူ ဦးအောင်ကို ဖြစ်သည်။

### ကိုးကား

1. ↑  ရုန်းကန်ရဦးမည့် စစ်ကောင်စီ၏ အသက် ၇၀ အရွယ် နိုင်ငံခြားရေးဝန်ကြီးသစ်။ *Myanmar Now* (၁၇ ဖေဖော်ဝါရီ ၂၀၂၃)။  ၁၇ ဖေဖော်ဝါရီ ၂၀၂၃ တွင် ပြန်စစ်ပြီး။
2. ↑  ဦးသန်းဆွေ ကိုယ်ရေးအချက်အလက်။ *UCSB Myanmar*။  ၁၇ ဖေဖော်ဝါရီ ၂၀၂၃ တွင် ပြန်စစ်ပြီး။
3. ↑  ကော်မရှင်ဥက္ကဋ္ဌ ပြောင်းလဲခန့်အပ်ခြင်း (၅၁/၂၀၂၂)။ *ACCM Myanmar* (၁၉ သြဂုတ် ၂၀၂၂)။  ၁၇ ဖေဖော်ဝါရီ ၂၀၂၃ တွင် ပြန်စစ်ပြီး။
4. ↑  His Excellency Than Swe။ *The Washington Diplomat* (၁၁ နိုဝင်ဘာ ၂၀၁၀)။  ၁၇ ဖေဖော်ဝါရီ ၂၀၂၃ တွင် ပြန်စစ်ပြီး။
5. ↑  Than Swe: Burma’s new US ambassador။ *Mizzima* (၂ အောက်တိုဘာ ၂၀၁၂)။  ၁၇ ဖေဖော်ဝါရီ ၂၀၂၃ တွင် ပြန်စစ်ပြီး။
6. ↑  New Burmese Ambassador Meets Obama။ *The Irrawaddy* (၃၀ ဇွန် ၂၀၁၂)။  ၁၇ ဖေဖော်ဝါရီ ၂၀၂၃ တွင် ပြန်စစ်ပြီး။
7. ↑  ပြည်ထောင်စုဝန်ကြီး ဦးသန်းဆွေနှင့် ဦးကိုကိုလှိုင် အာရှဇုန်ရှိ မြန်မာသံရုံး၊ မြန်မာကောင်စစ်ဝန်ချုပ်ရုံးနှင့် မြန်မာအမြဲတမ်းကိုယ်စားလှယ်အဖွဲ့ရုံးတို့မှ တာဝန်ရှိသူများ၊ လော့အိန်ဂျယ်လိစ်မြို့ မြန်မာကောင်စစ်ဝန်ချုပ်တို့ကို ဗီဒီယိုကွန်ဖရင့်စနစ်ဖြင့် တွေ့ဆုံပွဲပြုလုပ်။ *Eleven Media* (၁၇ ဖေဖော်ဝါရီ ၂၀၂၃)။  ၁၇ ဖေဖော်ဝါရီ ၂၀၂၃ တွင် ပြန်စစ်ပြီး။
ပုလဲသည်(၁၉၈၀)ဝန်းကျင်၌ထင်ပေါ်ကျော်ကြားခဲ့
သော"PLAYBOY"တေးဂီတအဖွဲ့ဝင်တစ်ဦးဖြစ်ပြီး
နာမည်ကျော်အဆိုတော်"ပလေးဘွိုင်သန်းနိုင်"ရဲ့ဇနီး
ဖြစ်သည်။ဝမ်းကွဲမောင်နှမလည်းတော်စပ်သည်။
"ပုလဲ"၏မွေးဖွားရာဇာတိမှာ ပြင်ဦးလွင်မြို့ဖြစ်သည်။
"ပုလဲ"၏အနုပညာရှင်မောင်နှမများမှာ စိန်လွင်၊
ပလေးဘွိုင်သန်းနိုင်၊မြသီတာ၊ပီတာဘတူ၊တိုနီဘတူ၊
ပီတာဘသိန်း၊တင်အောင်မိုး၊နှင်းနှင်းအေး၊သန်းသန်းနွယ်၊ခင်မြတ်မူ၊တက္ကသိုလ်အေးမောင်၊ခင်နုရီတို့ဖြစ်ကြသည်။"ပုလဲ"သည် ပလေးဘွိုင်သန်းနိုင် နှင့် ဆွေဇင်ထိုက်တို့ပါဝင်သရုပ်ဆောင်ထားသော"အချစ်လှေ"ရုပ်
ရှင်ဇာတ်ကား၌ အထူးဧည့်သည်သရုပ်ဆောင်အနေဖြင့်
ပါဝင်ခဲ့သည်။"ပုလဲ"သီဆိုခဲ့သောတေးသီချင်းများမှာ

၁။ကိုကိုရေရူးပြီ

၂။ကိုကိုယောင်္ကျားမဟုတ်ဘူး

၃။လူကြမ်းမင်းသားလေး

၄။စဉ်းစားမှာပေါ့

၅။ပေါက်နေပြီ

၆။ပန်းချယ်ရီမေ

၇။ရေလိုအချစ်

၈။လေကလေးကိုကို

၉။ချစ်ဖို့ကောင်းတဲ့မောင်

၁၀။ဘတ်စ်ကားထဲမှာသူဆိုးတယ်

၁၁။ဝင်္ကဒီပနီယောင်္ကျား

၁၂။ရောမမြို့ကိုအကြွေးနဲ့ဝယ်မယ်

၁၃။ဇွတ်ချစ်မယ်

၁၄။ချစ်လိုက်စမ်း

၁၅။ဒီလိုဒီလိုလှလို့ချစ်တယ်

၁၆။အချစ်လှေ

၁၇။LOVE

၁၈။မိုဟာမတ်အလီ

၁၉။ကားအနီလေး (ဒတ်ဆန်းအနီ)

၂၀။အလွမ်းဘုရင်မလေး

၂၁။ဖြည်းဖြည်းပေါ့

၂၂။မရဲ့မောင်လေး

၂၃။မေမေပြောတယ်မုန်းလိုက်တဲ့

၂၄။ဗီးနပ်စ်နတ်သမီး

၂၅။တောင်ပြာတန်းကချစ်ရက်တွေ

၂၆။ကော်ဖီပူလေးသောက်လိုက်ပါဦး

၃၀။ပုလဲ၏ပုလဲ

၃၁။အရက်ညာတိုက်တယ်

၃၂။ရှားရှားပါးပါးမျက်ရည် 

၃၃။မောမြေ မောအလှ မောနှမ

၃၃။အမျိုးသားတွေသတိထား

၃၄။အမြဲစိမ်းလန်းသောတောအုပ်

၃၅။လဲပြိုနေပြီ

၃၆။အလွမ်းကဗျာ

၃၇။ရူးပြီ

၃၈။ဘဝခရီးဝေး

၃၉။စတော်ဘယ်ရီချစ်သည်းရှင် 
(စိန်လွင် နှင့် တွဲဖတ်၍သီဆို)

၄၀။ချစ်ကမ္ဘာ
(ပလေးဘွိုင်သန်းနိုင် နှင့် တွဲဖတ်၍သီဆို)

၄၁။ချစ်ခရီးအဖော်မွန်
(စိန်လွင် နှင့် တွဲဖတ်၍သီဆို)

၄၂။သွားတော့သူငယ်ချင်း

၄၃။ဆန်းဒေးချစ်သူ

၄၄။ဒီကောင်မလေးကြိုက်တယ်ဆိုပြီး

၄၅။ကျွန်မမှာယောင်္ကျားရှိတယ်

၄၆။ဝမ်းနည်းပါတယ်ရှင်

၄၇။ဘုရားဖူးသွားစို့

၄၈။ဟုတ်သိပ်ဟုတ်

၄၉။ကျွန်မချစ်သည်း

၅၀။သေခန်းပြတ်ပဲသူငယ်ချင်း

၅၁။ဘီလူးခေါင်းလေးနဲ့မင်းသား

၅၂။အချစ်ပျောက်မလေး

၅၃။မခေါ်တော့ဘူး

၅၄။မောင်ရယ်ချစ်လိုက်တာ

၅၅။ရက်မြတ်နေ့လေးထဲ

၅၆။နှုတ်ခမ်းလေးသော့ခတ်ထားပါ

၅၇။ယောင်္ကျားလေးဘဝခဏလိုချင်တယ်

၅၈။ဂျင်းဘောင်းဘီအပြာနဲ့မင်း

၅၉။သြော်မိန်းမ
(ပလေးဘွိုင်သန်းနိုင် နှင့် တွဲဖတ်၍သီဆို)

၆၀။ဟောလိဝုဒ်သွားမယ်

၆၁။ယောင်္ကျားမျက်ရည်

၆၂။ကလင်ကလင် ကလန်ကလန်

၆၃။အားလေးမလျော့နဲ့နော်

၆၄။သည်လူကိုအရယူမယ်

၆၅။အမူးပဲ

၆၆။အကြံရပြီ

၆၇။ပစ်မသွားနဲ့အချစ်ရယ်
(ခင်မောင်ထူး နှင့် တွဲဖတ်၍သီဆို)

၆၈။ပျော်ရွှင်မင်းသမီး တို့ဖြစ်ပြီး
"ရွှေပုလဲငွေပုလဲ၊ပတ္တမြားပုလဲနီလာပုလဲ"စသည့်
တစ်ကိုယ်တော်အယ်လ်ဘမ်များကိုထုတ်ဝေခဲ့သည်။
ပလေးဘွိုင်သန်းနိုင် နှင့်တွဲဖတ်၍လည်း"ချစ်ရမ္မက်၊
မရဲ့မောင်လေး၊မမသဲပညာ"စသည်အယ်လ်ဘမ်များ
ကိုထုတ်ဝေခဲ့သည်။ပလေးဘွိုင်အဖွဲ့နှင့်တွဲဖတ်၍
"ပလေးဘွိုင် ရဲ့ ပလေးဘွိုင်အမှတ်(၁)၊အမှတ်(၂)
နှင့် အချစ်လှေ စသည်အယ်လ်ဘမ်များ၌လည်း တစ်ပုဒ်စနှစ်ပုဒ်စ ပါဝင်သီဆိုခဲ့သည်။အဆိုတော်"ပုလဲ"
သည် ယခုဩစတေးလျနိုင်ငံ၌မိသားစုဆွေမျိုးများနှင့်
အတူ ကျန်းမာစွာနေထိုင်လျက်ရှိသည်။
**၂၀၂၅ အာဆီယံ မသန်စွမ်း အားကစားပြိုင်ပွဲ**သည် ထိုင်းနိုင်ငံတွင်ကျင်းပမည့် ၁၃ ကြိမ်မြောက်အာဆီယံ မသန်စွမ်း အားကစားပြိုင်ပွဲ ဖြစ်သည်။ ထိုင်းနိုင်ငံအနေဖြင့် ဒုတိယအကြိမ် လက်ခံကျင်းပမည်ဖြစ်သည်။

လက်ခံကျင်းပခြင်း
----------------

### အိမ်ရှင်မြို့တော်

၁၈ ဩဂုတ် ၂၀၁၇ တွင် ပြုလုပ်သည့် အစည်းအဝေးအရ ဖိလစ်ပိုင်၊ ဗီယက်နမ်၊ ကမ္ဘောဒီးယား၊ ထိုင်း၊ လာအိုတို့မှ ၂၀၁၉၊ ၂၀၂၁၊ ၂၀၂၃၊ ၂၀၂၅၊ ၂၀၂၇ ဆီးဂိမ်း တို့ကို အစဉ်လိုက် ကျင်းပမည်ဖြစ်သည်။

၂ စက်တင်ဘာ ၂၀၁၆၊ အူဘွန်ရက်ချာသနီမြို့အသင်း (ဘန်ကောက်)တွင် အူဘွန်ရက်ချာသနီအစိုးရခေါင်းဆောင်နှင့် ယှဉ်ပြိုင်ရေးကော်မတီမှ အူဘွန်ရက်ချာသနီမြို့သည် ၃၃ ကြိမ်မြောက် ဆီးဂိမ်းနှင့် ၁၃ ကြိမ်မြောက် ပါရာဂိမ်းတို့ကို ကျင်းပခွင့်ရရန် ယှဉ်ပြိုင်မည်ဟု ကြေညာခဲ့သည်။ ထို့နောက် အချက်အလက်များကို ထိုင်းအားကစားအာဏာပိုင်အဖွဲ့ကို တင်ပြခဲ့သည်။ ထို့နောက် လက်ခံကျင်းပခွင့် ရခဲ့သည်။ ထို့ကြောင့် ၂၀၂၅ အာဆီယံမသန်စွမ်း အားကစားပြိုင်ပွဲကို အူဘွန်ရက်ချာသနီတွင်ကျင်းပမည်ဖြစ်သည်။

ဆက်စပ်ကြည့်ရှုရန်
-----------------

* ၂၀၂၅ အရှေ့တောင်အာရှ အားကစားပြိုင်ပွဲ

ကိုးကား
-------



| * ရှု
* ပြော
* ပြင်
အာဆီယံ မသန်စွမ်း အားကစားပြိုင်ပွဲ |
| --- |
| အားကစားပြိုင်ပွဲများ | 
* ၂၀၀၁ ကွာလာလမ်ပူ
* ၂၀၀၃ ဟနွိုင်း
* ၂၀၀၅ မနီလာ
* ၂၀၀၈ နခွန်ရက်ချာစီမာ
* ၂၀၀၉ ကွာလာလမ်ပူ
* ၂၀၁၁ ဆူရတ်ခါတာ
* ၂၀၁၄ နေပြည်တော်
* ၂၀၁၅ စင်ကာပူ
* ၂၀၁၇ ကွာလာလမ်ပူ
* ၂၀၂၀ ဖိလစ်ပိုင်
* *၂၀၂၂ ဆူရတ်ခါတာ*
* *၂၀၂၃ ဖနွမ်းပင်*
* *၂၀၂၅ ထိုင်း*

 |
| 
* အရှေ့တောင်အာရှ အားကစားပြိုင်ပွဲ

 |
ကချင်ပြည်နယ် မှ ဆမားဒူဝါး ဆင်ဝါးနောင် ခေါင်းဆောင်ကာ ပြည်သူ့ ယဉ်ကျေးမှုနှင့် တိုးတက် ကြီးပွားရေးအဖွဲ့ (ပယကဖ) ကို ၁၉၃၉ ခုနှစ်တွင် ဖွဲ့စည်းခဲ့ပြီးနောက် မရှေးမနှောင်းတွင် **ကချင်အမျိုးသား ကွန်ဂရက် (ကေအန်စီ)** အမည်ဖြင့် သီးခြားကချင်အဖွဲ့အစည်းတစ်ရပ် ပေါ်ပေါက်လာပြန်သည်။ ဒူးဝါး ဇော်လွန်း နှင့် ဦးဇန်ထားဆင် တို့ ခေါင်းဆောင်သည့် အဆိုပါ (ကေအန်စီ)သည် ဖဆပလ အဖွဲ့ကြီးနှစ်ခြမ်းကွဲချိန်တွင် တည်မြဲဖဆပလဟု အမည်ရသော "ဆွေငြိမ်း"ဖက်မှရပ်တည် ခဲ့ကြသည်။ ၁၉၅၁-၅၂ ခုနှစ် ရွေးကောက်ပွဲတွင် ကချင်ပြည်နယ်၌ ကေအန်စီသည် အမတ်အများဆုံး အရွေးချယ်ခံခဲ့ရသော်လည်း ကချင်ပြည်နယ် ဥက္ကဋ္ဌ အဖြစ် ဦးနု ကကေအန်စီ ခေါင်းဆောင် ဒူးဝါးဇော်လွန်းကို မခန့်အပ်ဘဲ အမတ်နေရာ တတိယသာလိုက်သည့် ပယကဖ အဖွဲ့ခေါင်းဆောင်ဖြစ်သူ ၎င်း၏မဟာမိတ်ဖြစ်သည့် ဆမားဒူးဝါးဆင်ဝါးနောင် ကိုသာ ခန့်အပ်ခဲ့သည်။ ၁၉၆၁ တောင်ကြီးမြို့တွင် ကျင်းပခဲ့သည့် တိုင်းရင်းသားများ နှီးနှောဖလှယ်ပွဲမှ ထွက်ပေါ်လာသည့် ပြည်နယ်များညီညွတ်ရေး အဖွဲ့ တွင် ကေအန်စီ မှ ဒူးဝါးဇော်လွန်း ပါဝင်ခဲ့ပြီး ဖက်ဒရယ်မူ (ရှမ်းမူ) အား ကေအန်စီအနေဖြင့် ထောက်ခံခဲ့ပါတယ်။

ကိုးကား
-------

* ဝင်းတင့်ထွန်း (ဩဂုတ် ၂၀၁၀)။ *ဗမာပြည် နိုင်ငံရေးပါတီအဖွဲ့အစည်း အသင်းအပင်းများ အညွှန်း*။ ပထမ အကြိမ်။ နေ့သစ်အင်အားစု၊ ဂျပန်။
**ထိုင်းစာစီစာရိုက်**ခြင်းသည် ထိုင်းအက္ခရာများကို ပုံနှိပ်ခြင်းနှင့် ထုတ်ဝေခြင်းများကို ဆိုလိုသည်။ အစောဆုံးအနေဖြင့် ၁၈၁၉နှစ်တွင် ပုံနှိပ်ထားသော ထိုင်းစာသားကိုတွေ့ရှိရသည်။ ၁၉ ရာစုအလယ်ပိုင်းတွင် အနောက်တိုင်းသာသနာပြုများကြောင့် ပုံနှိပ်ခြင်းလုပ်ငန်းကိုစတင်ထိတွေ့ခဲ့ရာ တိုင်းပြည်ခေတ်မီလာသည်နှင့်အမျှ ပုံနှိပ်စာလုံးသည်လည်း ဆန်းသစ်ခေတ်မီလာခဲ့ပြီး ပြုပြင်ပြောင်းလဲရေးကို အထောက် အကူပြုပါသည်။ 

၂၀ ရာစုအစောပိုင်းတွင်ပညာရေးစနစ်အသစ်အတွက်ဖတ်စာအုပ်များနှင့် ပုံနှိပ်ထုတ်ဝေရေးသတင်းစာများအတွက် စာစီစာရိုက်ခြင်းနှင့် ပုံစံဒီဇိုင်းများတွင် ဆန်းသစ်တီထွင်မှုကိုအားဖြည့်ပေးခဲ့သည်။ ခေတ်သစ်နည်းပညာများသတ္ထုအမျိုးအစားများကြောင့် **ထိုင်းစာရိုက်** ပုံစံအမျိုးမျိုးကိုခေတ်ကာလတစ်လျှောက်တီထွင်ခဲ့သည်။ ခေတ်သစ်မီဒီယာကိုယခုအခါ ဒစ်ဂျစ်တယ်စာစီစာရိုက်ခြင်း ဖြင့်ဆောင်ရွက်ပေးနေပြီး၊ မူပိုင်ခွင့်ကာကွယ်မှုအားနည်းခြင်းအပါအ ၀ င်အစောပိုင်းအတားအဆီးများကြားမှဈေးကွက်သည်အမျိုးအစားဒီဇိုင်နာများနှင့်ဒစ်ဂျစ်တယ် အမျိုးအစားစက်ရုံများ၏ ပံ့ပိုးမှုများကိုမြင်တွေ့ နေရသည် ။

 ၁၉၃၆ ခုနှစ်တွင်ထုတ်ဝေသည့် *ဖလယ်ကောက်* ဝတ္ထု၏မျက်နှာဖုံး
 ပရင်ယာ ရိုချာရာယာနွန့်သည် ၂၀၁၁ ခုနှစ်တွင်လူငယ်ဒီဇိုင်းနှင့် ပတ်သက်၍ ဒီဇိုင်းပုံစံရေးဆွဲခြင်းအတွက်ပို့ချခဲ့သည်။ ထိုပို့ချမှုသည် လူထုနှင့်ထိတွေ့မှုကို အစပျိုးမှုများစွာအနက်မှတစ်ခုဖြစ်သည်။

### ရှေးခေတ်အက္ခရာပုံစံ

ရှေးကအက္ခရာပုံစံ (သို့) ဆင့်ကဲပြောင်းလဲလာခဲ့သောအက္ခရာအမျိုးအစားပုံစံများစွာကို အောက်ပါအတိုင်း ဒေါင်လိုက်ဖော်ပြထားသည်။ 

* လက်ရေးပုံစံစာလုံးလက်ရေးပုံစံစာလုံး
* ရှေးအက္ခရာပုံစံဟောင်းရှေးအက္ခရာပုံစံဟောင်း
* သစ်သား​ပေါ်တွင်ရေး​သားလေ့ရှိသည့် အက္ခရာပုံစံသစ်သား​ပေါ်တွင်ရေး​သားလေ့ရှိသည့် အက္ခရာပုံစံ
* ပုံမှန်သုံးစွဲနေကျအက္ခရာပုံမှန်သုံးစွဲနေကျအက္ခရာ
* ပထဝီပထဝီ
* 
* Neo- ဂျီ ometric မေတြီNeo- ဂျီ ometric မေတြီ
* စာစောင်စာစောင်
* တည်ဆောက်ခြင်းတည်ဆောက်ခြင်း
* ခေတ်သစ်ခေတ်သစ်
* လက်ဖက်ရည်ဆိုင်လက်ဖက်ရည်ဆိုင်

အင်္ဂလိပ်နှင့်ဆင်တူသည့် ထိုင်းအက္ခရာပုံစံ
-----------------------------------------

 လက်ရှိသင်မြင်တွေ့နေရသော: "พรบ "(ထိုင်းအသံထွက်ဖြင့် "ဖရော့ပ်"ဟု အသံထွက်)စာလုံးသည် အင်္ဂလိပ်အက္ခရာများဖြစ်သော "WSU" နှင့်အလွန်ဆင်တူသည်။ စာ​နှစ်ခုသည် ဆက်စပ်မှုမရှိသော်လည်း အံ့ဩဖွယ်ကောင်းလှပါသည်။ သင့်အနေဖြင့် ယခုမြင်တွေ့နေရသောထိုင်းစာလုံးကိုကောင်းစွာဖတ်နိုင်သည့်တိုင် လက်ရှိထိုင်းနိုင်ငံသုံး အက္ခရာစာလုံး ပုံစံသစ်ဖြင့်ရေးသားသမျှကို ဖတ်ရန်ဖို့အတွက် ခက်ခဲပေလိမ့်မည်။

ပြည်သူ့
-------

 Pairoj Teeraprapa (ဘယ်ဘက်မှဒုတိယအချက်) နှင့် Parinya Rojarayanond (ညာဘက်မှအများဆုံး) တို့သည် ၂၀၁၁ ဒီဇိုင်းပြိုင်ပွဲတွင်အခြားဒီဇိုင်းပညာရှင်များအကြားဖြစ်သည်။
ထိုင်းစာစီစာရိုက်နှင့်ဒီဇိုင်းပုံစံတွင်သူတို့၏ပါဝင်မှုအတွက်ထင်ရှားကျော်ကြားသူများမှာ -

မှတ်စုများ
----------
ကရင်စောင်းကောက် တီးနေပုံ
ကရင်အမျိုးသား တူရိယာများအနက် ဖားစည်ကလွဲလျှင် ဏာဍိင် (ခေါ်) စောင်းကောက်သည် လူသိများ၍ နှစ်သက်ကြသော တူရိယာပစ္စည်းဖြစ်သည်။

စောင်းကောက်သံသည် လူတိုင်းက နှစ်သက်ကြသည်၊ အခြားသော တူရိယာများနှင့် တွဲဖက်၍ တီးခတ်ရသော်လည်း စောင်းကောက်သက်သက်ဖြင့် တီးခတ်ခြင်းကို ပို၍ နှစ်သက်ကြသည်။ အထူးသဖြင့် ညအခါ တီးခတ်ရာတွင် အလွန်သာယာသော တူရိယာတစ်မျိုးဖြစ်သည်။ စောင်းသံ၏ အညုအဆွဲသည် သေသူပင် ပြန်ရှင်မတတ်ရှိသည်ဟု အဆိုအမွှန်း ပြုကြသည်။

ကရင့်စောင်းကောက်တွင် ကြိုးငါးချောင်း သို့မဟုတ် ခုနှစ်ချောင်းဖြင့် တပ်လေ့ရှိသည်။ မျက်မှောက်တွင် ခေတ်သီချင်းများ တီးခတ်နိုင်ရန် ကြိုး ၁၀ ချောင်းမှ ၁၂ ချောင်းအထိ တပ်ယူကြသည်။ ရှေးအခါက စောင်းကြိုးကို ပျားဖယောင်းဖြင့် လွန်းတင်၍ ကျစ်ထားသော လျှော်မျှင်၊ ကြိုးနွယ်ပင်၊ ဝါးမျှင်၊ ပိုးချည်တို့ဖြင့် တပ်လေ့ရှိသော်လည်း မျက်မှောက်တွင် နိုင်လွန်ကြိုး၊ သံမဏိကြိုး၊ ကြေးနီကြိုးတို့ဖြင့် အသုံးပြုလာကြပေပြီ။

စောင်းကောက် ပြုလုပ်ပုံ
----------------------

စောင်းကောက်ကို ပြုလုပ်ရာတွင် ကိုယ်ထည်ပိုင်းနှင့်ခေါင်းပိုင်းဟူ၍ နှစ်ပိုင်းခွဲခြားထားလေသည်။ ကိုယ်ထည်ကို သစ်သားတစ်မျိုးနှင့် ပြုလုပ်ပြီး ခေါင်းပိုင်းကို အခြားသစ်သားတစ်မျိုးနှင့် ပြုလုပ်ယူလေ့ရှိသည်။ ကရင့်စောင်းကောက် ခေါင်းပိုင်းသည် ဗမာစောင်းကောက်ကဲ့သို့ ကွေးညွတ်ခြင်း မရှိလှချေ။ လောက်လေးကိုင်းမျှလောက်သာ ကောက်လေသည်။ အထူးသဖြင့် ကိုယ်ထည်ပိုင်းကို မာသောသစ်သားတို့ဖြင့်သာ ပြုလုပ်၍ရသည်။

စောင်းကောက်ကိုယ်ထည်ကို အလျားသုံးမိုက်၊ အနံတစ်မိုက်ခန့်ထား၍ အခေါင်းထွင်းကာ ဒရယ်သားရေ၊ ချေသားရေတို့ဖြင့် ဖုံးအုပ်ပြီး ကိုယ်ထည် ဘေးနှစ်ဖက်တွင် အပေါက်နှစ်ပေါက် ဖေါက်ထားသည်။ ယင်းအပေါက်ကို "နတ်သမီးပေါက်"ဟူ၍ ခေါ်ကြသည်။

စောင်း၏ ခေါင်းပိုင်းကို ကိုယ်ထည်နှင့် ဆက်စပ်ယူပြီး ထိပ်ပိုင်းတွင် ကြိုးတပ်၊ ကြိုးတင်းရန် လက်တံကို ထားရှိရသည်။ စောင်းခေါင်းပိုင်းသည် သဘာ၀ကောက်နေသော သစ်သားတို့ဖြင့် အလျားခြောက်မိုက်ခန့်အရှည်ယူ၍ တပ်ဆင်ယူရသည်။

ဏာဍိင်ယူသီ့ (ခေါ်) လွမ်းအောင်ဖန်တီးစောင်း
-----------------------------------------

ဏာဍိင်ယူသီ့ (ခေါ်) လွမ်းအောင်ဖန်တီးစောင်းသည် အထွတ်အမြတ်ထားသော စောင်းတစ်မျိုးဖြစ်သည်။ အချို့က "တော်ဝင်စောင်း"ဟူ၍ အမည်သညာ သတ်မှတ်ပေးကြသည်။ တော်ဝင်စောင်းကို အချို့က "ဏာဍိင်ကိုင်"( ဏာဍိင်ဗားကိုင်)ဟုလည်း ခေါ်ကြသေးသည်။ ထိုစောင်းကို ပြုလုပ်ရာတွင် အစီအရင်တစ်မျိုးနှင့် လုပ်ယူရလေသည်။ ကိုယ်ထည်ကို ပိတောက်သားဖြင့် ပြုလုပ်ရပြီး ခေါင်းပိုင်းကို ယင်းတိုက်သားနှင့် ပြုလုပ်ယူကြသည်။ ကြိုးတပ် ကြိုးတင်းရန် လက်တံကို သစ်ဆင်စွယ်ဖြင့် ပြုလုပ်ပြီး တပ်ဆင်ရသည်။ ထိုစောင်းကို ပြုလုပ်ရာတွင် မပြီးမချင်း ရွာတွင်းသို့ယူဆောင်လာ၍ မရချေ။ တောထဲ၌သာ ပြုလုပ်ရပြီး မပြီးမချင်း တောထဲ၌သာ ထားခဲ့ရခြင်းဖြစ်သည်။

စောင်းကိုပြုလုပ်ပြီး စောင်းကြိုးတပ်သောအခါ စောင်းအိုးအပေါက်တွင် ပန်းခုနှစ်မျိုး ခုနှစ်ပွင့် သွင်းရလေသည်။ စောင်း၏ အမြုတေခေါ်တပ်သော (ဏာဍိင်အပနယ့်)ကို ထည့်ရလေသည်။ ပန်းညိုခုနှစ်ပွင့်၊ စကားဝါပွင့်၊ နန်းလုံးကြိုင်၊ ဆောင်တော်ကူး၊ တရုတ်စံကား၊ စကားစိမ်းပွင့် စသည့် ခုနှစ်ပွင့်ကို ထည့်သွင်းပြီးလျှင် စောင်းကြိုးညှိကာ ထိုတောအုပ်၌ပင် သီချင်းဖြင့် သီဆိုတွဲဖက်ပြီး တီးခတ်ရလေသည်။

* ကရင်စောင်းကောက်ကရင်စောင်းကောက်

ကိုးကား
-------

1. ↑  မန်းသင့်နောင် – ရေး အရှေ့ပိုးကရင်

| * ရှု
* ပြော
* ပြင်
မြန်မာ့တူရိယာများ |
| --- |
| ကြိုးတပ်တူရိယာများ | 
* စောင်းကောက်
	+ ကရင်စောင်းကောက်
* ဒုံမင်း
* မြန်မာဂီတာ
* မိကျောင်း

 |
| လေမှုတ်တူရိယာများ | 
* ချည်ချောင်း
* ငြှင်း
* တံပိုး
* နှဲ
* ပလွေ

 |
| စည်းချက်တူရိယာများ | 
* ဆိုင်းဝိုင်း
	+ ကြေးဝိုင်း
	+ ပတ်မကြီး
	+ ပတ်လုံး
	+ ပတ်ဝိုင်း
	+ သံလွင်
* ပတ္တလား
* ပလုတ်
* ဖားစည်
* ဗြော
* ဝါးလက်ခုပ်
* အိုးစည်
* မောင်း

 |
| အခြား | 
* ခရုသင်း

 |
**အာဆီယံလမ်းစဉ် သီချင်း** (အင်္ဂလိပ်: The ASEAN Way) သည် အရှေ့တောင်အာရှနိုင်ငံများအသင်း၏ တရားဝင် အထိမ်းအမှတ်သီချင်း ဖြစ်သည်။ သီချင်းစာသားကို ​​​​ဗယောမ် ဝလယ်ဗချရာ (ထိုင်း: พยอม วลัยพัชรา; RTGS: Phayom Walaiphatchara) က ရေးသားခဲ့ပြီး သံစဉ်ကို ကိတ္တိကွန်း ဆိုပရက်ဆော့ (ထိုင်း: กิตติคุณ สดประเสริฐ; RTGS: Kittikhun Sotprasoet) နှင့် သံဘော တ္ရိုင်ဥဒေါမ် (ထိုင်း: สำเภา ไตรอุดม; RTGS: Samphao Trai-u-dom) တို့က သီဖွဲ့ခဲ့ပြီး အာဆီယံ ဆယ်နိုင်ငံရှိနောက်ဆုံးအဆင့် ၉၉ ဦးမှ အနိုင်ရခဲ့ခြင်း ဖြစ်သည်။

ပြိုင်ပွဲ
---------

အာဆီယံအဖွဲ့ဝင် နိုင်ငံများက စိတ်အားထက်သန်မှုနှင့် အားပါးတရမရှိခဲ့သော ယခင်အာဆီယံ တရားဝင်သီချင်းဟု သတ်မှတ်ကြသည့် ASEAN Hymn သီချင်းကို အစားထိုးရန်အတွက် သီချင်းပြိုင်ပွဲကို အာဆီယံအသင်းဝင် အဖွဲ့ဝင်နိုင်ငံများ အားလုံးတွင် ကြေညာခဲ့ပြီး ပြိုင်ပွဲကို ကျင်းပခဲ့သည်။ အဖွဲ့ဝင် တစ်နိုင်ငံလျှင် ပြိုင်ပွဲဝင်သီချင်း ၂၀ အထိ ယှဉ်ပြိုင်နိုင်ရန် သတ်မှတ်ခဲ့ပြီး ပြိုင်ပွဲကို အဖွဲ့ဝင်နိုင်ငံများ အားလုံးအတွက် ကျင်းပခဲ့သည်။ အနိုင်ရပါက အမေရိကန်ဒေါ်လာ ၂၀,၀၀၀ ရရှိမည်ဖြစ်ပြီး အရှေ့တောင်အာရှ၏ တရားဝင် ဒေသဆိုင်ရာသီချင်းအဖြစ် ကြေညာခြင်းခံရမည် ဖြစ်သည်။ ၂၀၀၈ ခုနှစ် နိုဝင်ဘာ ၂၀ တွင် ပြုလုပ်ခဲ့သော နောက်ဆုံးအဆင့်ပွဲစဉ်တွင် ဒိုင်အဖွဲ့က **The ASEAN Way** သီချင်းကို အရှေ့တောင်အာရှနိုင်ငံများအသင်း၏ တရားဝင် ဒေသဆိုင်ရာ အထိမ်းအမှတ်သီချင်းအဖြစ် တညီတညွတ်တည်း မဲပေးရွေးချယ်ခဲ့ကြသည်။

### စံသတ်မှတ်ချက်များ

* ဘာသာစကား: အင်္ဂလိပ်
* သီချင်းသည် အာဆီယံ၏ ဂုဏ်သိက္ခာ၊ ပူးပေါင်းမှုနှင့် စည်းလုံးညီညွတ်မှုကို ဖော်ပြနိုင်ရမည်။
* အာဆီယံ၏ ကွဲပြားသော ယဉ်ကျေးမှုနှင့် လူမျိုးစုများကို ထင်ဟပ်မှု ရှိရမည်။
* ပင်ကိုရေးဖွဲ့မှု ဖြစ်ရမည်
* စက္ကန့် ၆၀ ထက် မရှည်ရ။

### ဒိုင်များ

* ဘရူနိုင်း - ဟာဂျီ မနတ်ဖ်ဘင် ဟာဂျီ ကာမစ်
* ကမ္ဘောဒီးယား - ဒေါက်တာ ဆမ်အန်းဆမ်
* အင်ဒိုနီးရှား - ပြူဝ ကာရကာ
* လာအို - ခမ်ပက် ပွန်သောင်ဂဆီ
* မလေးရှား - အေရုပ် အီဘရာဟင်
* မြန်မာ - ဦးသောင်းတင်ဦး
* ဖိလစ်ပိုင် - အပရီပီနို ဗီ ဒစ္စထရို
* စင်ကာပူ - ဖွန်ယော်တိုင်
* ထိုင်း - မွန်လောင်း
* ဗီယက်နမ် - ပန်ဟွန်ဟိုင်

ပြင်ပနိုင်ငံမှ ဒိုင် ၃ ဦး:

* ဩစတြေးလျ - Ms. စန္ဒာ မိလိကန်
* တရုတ် - Mr. ဘို ယန်ကိုင်
* ဂျပန် - Ms. ခဲကို ဟာရဒါ

ကိုးကား
-------
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၃)သုတ်ရှိပါသည်။

ဇရာ, မရဏမီးတို့ ငြီးငြီး ပြောင်ပြောင် တောက်လောင်နေသည့်လောကအတွင်းမှ ဒါနပြုခြင်းဖြင့် ပစ္စည်းဥစ္စာများကို ထုတ်ယူသင့်ပုံ၊ ပေးလှူအပ်သောပစ္စည်းနှင့် မပေးမလှူသောပစ္စည်းများ ခြားနားပုံ၊ ပစ္စည်းဥစ္စာများ ပျက်စီးနိုင်ပုံ၊ ဒါနကြောင့် နတ်ပြည်သို့ရောက်နိုင်ပုံ အစရှိသည်ကို အညတရနတ်သားက ဘုရားရှင်အား လျှောက်ထားသည့်သုတ်။

---

ခန္ဓာငါးပါးတို့တွင် တစ်ပါးစီ တစ်ပါးစီ၌ တစ်ဆဲ့ တစ်ပါးသောမီးတို့ တောက်လောင်နေပုံကို သိမြင်သော အကြားအမြင်ရှိသောအရိယာသာဝကသည် ခန္ဓာငါးပါး၌ ငြီးငွေ့ စိတ်ပျက်ပုံ၊ အာသဝေါကင်းကွာ ရဟန္တာဖြစ်သွားနိုင်ပုံကို ဟောတော်မူသည့်သုတ်။

---

အာယတန ၁၂-ပါး၊ ဝိညာဉ် ၇-ပါး၊ ဖဿ ၆-ပါး၊ ဝေဒနာ ၃-ပါးစီတို့ကို ရာဂ အစရှိသော မီး ၁၁-ပါးတို့လောင်မြိုက်နေပုံကို သိသော သုတဝန္တအရိယာသာဝကသည် ယင်းတရားတို့၌ နိဗ္ဗိန္ဒစသည်ဖြစ်ပုံ၊ အာသဝတရားတို့မှ လွတ်မြောက်ပုံကို ဂယာရွာအနီး ဂယာသီသကျောက်ဖျာ၌ ဘုရားရှင်က ဥရုဝေလကဿပ-အမှူးရှိသော ရဟန်းတော် တစ်ထောင်တို့အား ရဟန္တာဖြစ်သည်အထိ ဟောတော်မူသည့်သုတ်။

ပါဠိတော်၌ -ရာဂအစရှိသော မီး ၁၁-ပါးသရုပ်ကို ဟောတော်မူပါသည်။

အဋ္ဌကထာ၌ -ဂယာရွာ၊ ဂယာနဒီ၊ ဂယာပေါက္ခရဏီ၊ ဂယာသီသကျောက် ဖျာနှင့် ဥရုဝေလကဿပညီနောင်တို့ ပါရမီဖြည့်ခဲ့ပုံဝတ္ထုအပြည့်အစုံကို ဖွင့်ပြထားပါသည်။

ကိုးကား
-------

1. ↑  -သံ၊၁၊၂၈-၉။ သံ၊မြန်၊၁၊၂၈။ သံ၊ဋ္ဌ၊၁၊၇၇-၈။ သံ၊ဋီ၊၁၊၁၁၈။

-သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၅-အာဒိတ္တဝဂ္ဂ၊ ပဌမသုတ်။
2. ↑  -သံ၊၂၊၅၈-၉။ သံ၊မြန်၊၂၊၅၆-၇။ သံ၊ဋ္ဌ၊၂၊၂၅၇။ သံ၊ဋီ၊၂၊၂၂၇။

-သံယုတ္တနိကာယ၊ ခန္ဓဝဂ္ဂသံယုတ္တ၊ ၁-ခန္ဓသံယုတ္တ၊ (၆) ၁-ဥပယဝဂ္ဂ၊ နဝမသုတ်။
3. ↑  -သံ၊၂၊၂၅၁-၂။ သံ၊မြန်၊၂၊၂၄၂-၃။ သံ၊ဋ္ဌ၊၃၊၆-၁၀။ သံ၊ဋီ၊၂၊၂၈၈။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၁-သဠာယတနသံယုတ္တ၊ ၃-သဗ္ဗဝဂ္ဂ၊ ဆဋ္ဌသုတ်။
4. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**